title: 2007 m. birželio 1 d. Komisijos direktyva 2007/32/EB, iš dalies keičianti Tarybos direktyvos 96/48/EB dėl transeuropinės greitųjų geležinkelių sistemos sąveikos VI priedą ir Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos VI priedą (Tekstas svarbus EEE)

text:
2.6.2007

               LT

               Europos Sąjungos oficialusis leidinys

               L 141/63

      KOMISIJOS DIREKTYVA 2007/32/EB
   2007 m. birželio 1 d.
   iš dalies keičianti Tarybos direktyvos 96/48/EB dėl transeuropinės greitųjų geležinkelių sistemos sąveikos VI priedą ir Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos VI priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. liepos 23 d. Tarybos direktyvą 96/48/EB dėl transeuropinės greitųjų geležinkelių sistemos sąveikos (1), ypač jos 21c straipsnį,
   atsižvelgdama į 2001 m. kovo 19 d. Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos (2), ypač į jos 21b straipsnį,
   kadangi:

               (1)

               Pagal Direktyvos 96/48/EB 18 straipsnį ir Direktyvos 2001/16/EB 18 straipsnį, perkančioji organizacija arba jos oficialus atstovas paprašo notifikuotąją įstaigą, kurią ji tuo tikslu pasirinko, taikyti šių direktyvų VI prieduose nurodytą „EB“ patikros procedūrą.

               (2)

               Remdamasi notifikuotosios įstaigos išduotu atitikties sertifikatu ir kartu su juo pateikiama technine byla, perkančioji organizacija ar jos oficialusis atstovas parengia „EB“ patikros deklaraciją.

               (3)

               Direktyvos 96/48/EB VI priedo 2 punkte ir Direktyvos 2001/16/EB VI priedo 2 punkte nustatyta, kad posistemis tikrinamas visais šiais etapais: bendrojo projektavimo; posistemio struktūros, įskaitant visų pirma civilinės statybos darbus, sudedamųjų dalių surinkimą, bendrą suderinimą; ir posistemio galutinio išbandymo.

               (4)

               Šiuo metu galiojanti „posistemio galutinio išbandymo“ koncepcija nepakankamai aiški ir tiksli. Ją taikant tikrinama, ar posistemis atitinka Direktyvos 96/48/EB ir Direktyvos 2001/16/EB nuostatas ir kitų taikomų teisės aktų nuostatas ir ar jis gali būti pradėtas naudoti visų pirma patikrinus jo sąsajas su kitais posistemiais veikimo sąlygomis.

               (5)

               Tačiau esama bandymų, kuriuos gamintojas gali atlikti naudodamasis atskira sąveikos sudedamąja dalimi (ASSD) (angl. IC) ar posistemiu, nepriklausomai nuo tikrosios aplinkos, kurioje bus sumontuota ir naudojama ASSD. Šie „autonominiai“ bandymai, sėkmingi ir galutiniai, nėra susiję su geležinkelių tinklu, kuriame produktas bus naudojamas.

               (6)

               Todėl Direktyvos 96/48/EB ir Direktyvos 2001/16/EB VI prieduose gamintojui būtina numatyti galimybę pateikti prašymą pirmojo etapo (projektavimo ar gamybos etapas) įvertinimams, į kuriuos atsižvelgdama notifikuotoji įstaiga parengs tarpinius pranešimus apie patikrą (TPP). Remdamasi šiais TPP, notifikuotoji įstaiga galės parengti atitinkamo etapo „EB tarpinės ASSD ar posistemio atitikimo deklaraciją“. Remdamasis šiais TPP, pagrindinis rangovas ar gamintojas galės parengti atitinkamo etapo „EB tarpinės ASSD ar posistemio atitikimo deklaraciją“.

               (7)

               Todėl Direktyvos 96/48/EB ir 2001/16/EB turėtų būti atitinkamai iš dalies pakeistos.

               (8)

               Šioje direktyvoje numatytos priemonės atitinka Tarybos direktyvos 96/48/EB 21 straipsniu įsteigto Komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 96/48/EB VI priedas pakeičiamas šios direktyvos priedo tekstu.
   2 straipsnis
   Direktyvos 2001/16/EB VI priedas pakeičiamas šios direktyvos priedo tekstu.
   3 straipsnis
   Valstybės narės priima įstatymus ir kitus teisės aktus, kurie būtini šiai direktyvai įgyvendinti prieš 2007 m. gruodžio 2 d. Apie tai jos nedelsdamos praneša Komisijai.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   Ši direktyva įsigalioja jos paskelbimo Europos Sąjungos oficialiajame leidinyje dieną.
   5 straipsnis
   Ši direktyva skirta valstybėms narėms.

      Priimta Briuselyje, 2007 m. birželio 1 d.

            Komisijos vardu

         Jacques BARROT

            Pirmininko pavaduotojas

      (1)  OL L 235, 1996 9 17, p. 6. Direktyva su paskutiniais pakeitimais, padarytais Europos Parlamento ir Tarybos direktyva 2004/50/EB (OL L 164, 2004 4 30, p. 114).

      (2)  OL L 110, 2001 4 20, p. 1. Direktyva su paskutiniais pakeitimais, padarytais Direktyva 2004/50/EB.

      PRIEDAS

            „VI PRIEDAS
            POSISTEMIŲ PATIKROS PROCEDŪRA
            1.   ĮVADAS
            „EB“ patikra – procedūra, pagal kurią notifikuotoji įstaiga tikrina ir patvirtina, kad posistemis:

                        —

                        atitinka direktyvą,

                        —

                        atitinka kitus teisės aktus, parengtus atsižvelgiant į Sutartį, ir gali būti pradėtas naudoti.

                  2.   ETAPAI
            Posistemis yra tikrinamas kiekviename iš šių etapų:

                        —

                        bendrojo projektavimo,

                        —

                        gamybos: posistemio konstravimo, įskaitant, pavyzdžiui, civilinės statybos darbus, sudedamųjų dalių surinkimą, bendrąjį suderinimą,

                        —

                        posistemio galutinio išbandymo.

                  Projektavimo etapui (įskaitant tipo bandymus) ir gamybos etapui pagrindinis rangovas (ar gamintojas) ar Bendrijoje įsisteigęs jo įgaliotasis atstovas pirmiausiai gali prašyti įvertinimo.
            Tokiu atveju po šio (šių) įvertinimo (-ų) pagrindinio rangovo (ar gamintojo) pasirinkta notifikuotoji įstaiga skelbia tarpinį pranešimą apie patikrą (-as) (TPP). Pagrindinis rangovas (ar gamintojas) savo ruožtu parengia EB deklaraciją apie tarpinį posistemio atitikimą reikiamam etapui (-ams).
            3.   SERTIFIKATAS
            Notifikuotoji įstaiga, atsakinga už „EB“ patikrą, parengia patikros sertifikatą, skirtą perkančiajai organizacijai arba Bendrijoje įsisteigusiam jos įgaliotajam atstovui, kuris savo ruožtu parengia „EB“ patikros deklaraciją, skirtą valstybės narės, kurioje tas posistemis yra ir kurioje naudojamas, techninės priežiūros institucijai.
            Už „EB“ patikrą atsakinga notifikuotoji įstaiga įvertina posistemio projektą ir jo gamybą.
            Jei buvo parengti, notifikuotoji įstaiga atsižvelgia į „Tarpinius pranešimus apie patikrą (-as)“ (TPP) ir siekdama išduoti „EB“ patikros sertifikatą:

                        —

                        Tikrina, ar posistemis

                                    —

                                    tinkamai projektuojamas ir gaminamas pagal pagrindiniam rangovui (ar gamintojui) pateiktus TPP, jei jis notifikuotosios įstaigos prašė atlikti patikrinimą šių dviejų etapų metu,

                                    —

                                    pagamintas taip, kad visiškai atitiktų pagrindiniam rangovui (ar gamintojui) pateiktą TPP apie projektą, jei jis notifikuotosios įstaigos prašė atlikti patikrinimą vien tik projektavimo etapo metu,

                        —

                        Tikrina, ar jie nepažeidžia TSS reikalavimo ir įvertina tas projekto ir gamybos sudedamąsias dalis, kurioms netaikomas (-mi) pagrindiniam rangovui (ar gamintojui) pateiktas (-ti) tarpinis (-iai) pranešimas (-ai) apie projekto ir (arba) gamybos patikrą.

                  4.   TECHNINĖ BYLA
            Prie patikros deklaracijos pridedamą techninę bylą turi sudaryti:

                        —

                        infrastruktūros atveju: inžinerinių statinių planai, kasimo ir sutvirtinimo darbų patvirtinimo dokumentai, betono ekspertizės ir patikrų ataskaitos ir t. t.,

                        —

                        kitų posistemių atveju: su gamybos reikmėmis suderinti bendrasis ir detalusis brėžiniai, elektrinių ir hidraulinių įrenginių schemos, valdymo grandinių schemos, duomenų apdorojimo ir automatinių sistemų aprašymas, naudojimo, taip pat techninės priežiūros žinynai ir t. t.,

                        —

                        į posistemį įtrauktų sąveikos sudedamųjų dalių, nurodytų 3 straipsnyje, sąrašas,

                        —

                        EB atitikties arba tinkamumo naudoti deklaracijų, kurios pirmiau minėtoms sudedamosioms dalims turi būti pateiktos pagal šios direktyvos 13 straipsnį, ir tam tikrais atvejais su kopijomis pateikiami skaičiavimų duomenys bei notifikuotųjų įstaigų, remiantis bendromis techninėmis specifikacijomis, atliktų bandymų ir tikrinimo dokumentų kopijos,

                        —

                        jei buvo parengtas (-ti), tarpinis (-iai) pranešimas (-ai) apie patikrą (TPP) ir tokiu atveju „EB“ deklaracija (-os) apie posistemio tarpinį atitikimą, pateikiama kartu su „EB“ patikros sertifikatu, įskaitant notifikuotosios įstaigos patikrinimo išvadas apie jų galiojimą,

                        —

                        notifikuotosios įstaigos, atsakingos už „EB“ patikrą, sertifikatas, pateiktas kartu su atitinkamais skaičiavimų duomenimis, patvirtintas jos parašu ir patvirtinantis, kad projektas atitinka šią direktyvą, taip pat nurodantis naudojimo metu nustatytas visas išlygas, kurių neatsisakyta; prie sertifikato taip pat pridedamos tikrinimo ir audito ataskaitos, parengtos tos pačios įstaigos atliekant savo užduotį, kaip nurodyta 5.3 ir 5.4 punktuose.

                  5.   STEBĖJIMAS

                        5.1.

                        „EB“ stebėjimo tikslas yra užtikrinti, kad iš techninėje byloje nustatyti įsipareigojimai būtų įvykdyti gaminant posistemį.

                        5.2.

                        Notifikuotoji įstaiga, atsakinga už gamybos tikrinimą, turi turėti galimybę nuolat patekti į statybos aikšteles, gamybos cechus, sandėliavimo patalpas ir, jei reikia, prie ruošinių gamybos arba bandymų atlikimo įrenginių ir apskritai į visas patalpas, kurios, jos manymu, turi būti prieinamos, kad ji galėtų atlikti savo užduotį. Perkančioji organizacija arba Bendrijoje įsisteigęs jos įgaliotasis atstovas notifikuotajai įstaigai turi nusiųsti arba užtikrinti, kad jai būtų nusiųsti visi tam tikslui reikalingi dokumentai, visų pirma įgyvendinimo planai bei su posistemiu susiję techniniai dokumentai.

                        5.3.

                        Notifikuotoji įstaiga, atsakinga už įgyvendinimo tikrinimą, turi periodiškai atlikti auditus, kad patvirtintų, jog laikomasi šios direktyvos. Tiems, kurie yra atsakingi už įgyvendinimą, ji turi pateikti audito ataskaitą. Ji gali reikalauti, kad jai būtų leista dalyvauti tam tikruose statybos darbų etapuose.

                        5.4.

                        Be to, notifikuotoji įstaiga gali neįspėdama apsilankyti darbų aikštelėse arba gamybos cechuose. Tokių apsilankymų metu notifikuotoji įstaiga gali atlikti visą arba dalinę kontrolę. Tiems, kurie yra atsakingi už įgyvendinimą, ji turi pateikti tikrinimo protokolą ir, jei reikia, kontrolės ataskaitą.

                  6.   PATEIKIMAS
            Visa 4 dalyje nurodyta byla turi būti pateikta perkančiajai organizacijai arba Bendrijoje įsisteigusiam jos įgaliotajam atstovui, kaip pagrindžiamieji patikros sertifikato, kurį yra išdavusi už techniškai tvarkingo posistemio patikrą atsakinga notifikuotoji įstaiga, dokumentai. Byla turi būti pridėta prie „EB“ patikros deklaracijos, kurią perkančioji organizacija siunčia atitinkamos valstybės narės priežiūros valdžios institucijai.
            Bylos kopiją perkančioji organizacija turi laikyti per visą posistemio naudojimo laiką. Paprašius ji turi būti nusiųsta bet kuriai kitai valstybei narei.
            7.   SKELBIMAS
            Visos notifikuotosios įstaigos periodiškai turi skelbti reikiamą informaciją apie:

                        —

                        gautus prašymus atlikti „EB“ patikrą,

                        —

                        paskelbtus tarpinius pranešimus apie patikrą (-as) ar apie tą (tuos), kuriuos buvo atsisakyta skelbti,

                        —

                        išduotus patikros sertifikatus ar apie tuos, kuriuos buvo atsisakyta išduoti.

                  8.   KALBA
            Bylos ir su „EB“ patikros procedūromis susijęs susirašinėjimas turi būti vykdomas valstybės narės, kurioje yra įsisteigusi perkančioji organizacija arba jos įgaliotasis atstovas Bendrijoje, oficialiąja kalba arba perkančiajai organizacijai priimtina kalba.“


title: 1991 m. liepos 15 d. Tarybos Direktyva nustatanti gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičianti Direktyvas 89/662/EEB, 90/425/EEB ir 90/675/EEB

text:
Svarbus teisinis pranešimas

|

31991L0496

Oficialusis leidinys L 268 , 24/09/1991 p. 0056 - 0068 specialusis leidimas suomių kalba: skyrius 3 tomas 39 p. 0045  specialusis leidimas švedų kalba: skyrius 3 tomas 39 p. 0045

		Tarybos Direktyva1991 m. liepos 15 d.nustatanti gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičianti Direktyvas 89/662/EEB, 90/425/EEB ir 90/675/EEB(91/496/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi gyvūnai nurodyti Sutarties II priede;kadangi Bendrijos veterinarinių patikrinimų organizavimo principai, taikomi gyvūnams, atvežtiems iš trečiųjų šalių, garantuoja tiekimą ir rinkos stabilumą, taip pat sudaro galimybę suderinti priemones, garantuojančias gyvūnų sveikatos apsaugą;kadangi 1990 m. birželio 26 d. Tarybos direktyvos 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [3] 23 straipsnyje numatyta, kad Taryba turi nustatyti taisykles ir bendruosius principus, kuriais vadovaujantis būtų tikrinami iš trečiųjų šalių importuojami gyvūnai, kuriems taikoma minėta direktyva;kadangi prieš patenkant į Bendrijos teritoriją turi būti patikrinti visų gyvūnų iš trečiųjų šalių siuntų dokumentai ir identiškumas;kadangi turėtų būti tiksliai apibrėžti Bendrijoje galiojantys principai dėl fizinio patikrinimo, atliekamo kompetentingos veterinarinės institucijos, organizavimo ir vėlesnių patikrinimų;kadangi turi būti priimta nuostata dėl apsaugos priemonių; kadangi šiuo požiūriu Komisijai turi būti suteikta veikimo laisvė, ypač lankytis objektuose ir, atsižvelgiant į aplinkybes, patvirtinti atitinkamas priemones;kadangi siekiant sklandaus tikrinimo sistemos funkcionavimo turi būti sukurta patvirtinimo procedūra ir tikrinami pasienio kontrolės postai, siunčiant į juos pareigūnus, įpareigotus tikrinti iš trečiųjų šalių įvežamus gyvūnus;kadangi nustatyti bendruosius principus Bendrijos lygiu būtina dar ir dėl to, kad ateityje sukūrus vidaus rinką turės būti panaikinta vidaus pasienio kontrolė;kadangi Direktyvos 89/662/EEB [4], 90/425/EEB ir 90/675/EEB turėtų būti iš dalies pakeistos, kad būtų suderintos su šia direktyva;kadangi būtina priimti nuostatą dėl tam tikrų pereinamojo laikotarpio priemonių, kurios padėtų lengviau pereiti prie šios direktyvos nustatytų naujų patikrinimo priemonių;kadangi šios direktyvos taikymui skirtas priemones patvirtinti turėtų Komisija,PRIĖMĖ ŠIĄ DIREKTYVĄ,1 straipsnis1. Iš trečiųjų šalių į Bendriją įvežamų gyvūnų veterinarinį patikrinimą atlieka valstybės narės, remdamosi šia direktyva.2. Ši direktyva netaikoma veterinariniams naminių gyvūnėlių, kuriuos keliautojai vežasi kartu su savimi nekomerciniais tikslais, išskyrus arklinių šeimos gyvūnus, patikrinimams.2 straipsnis1. Šioje direktyvoje taikomi Direktyvos 90/425/EEB 2 straipsnio apibrėžimai.2. Be to, taikomi šie apibrėžimai:a) "dokumentų patikrinimas" – tai veterinarijos sertifikatų arba kitų dokumentų, lydinčių gyvūnus, patikrinimas;b) "identiškumo patikrinimas" – tai tik vizualinis įvežamų gyvūnų patikrinimas, ar gyvūnai atitinka dokumentuose arba sertifikatuose nurodytus gyvūnus ir ar jie paženklinti tinkamais ženklais;c) "fizinis patikrinimas" – tai gyvūno patikrinimas, jei reikalinga, mėginių paėmimas bei laboratorinis tyrimas ir prireikus papildomi patikrinimai karantino metu;d) "importuotojas" – tai fizinis arba juridinis asmuo, pateikiantis gyvūnus importui į Bendriją;e) "siunta" – tai tos pačios rūšies gyvūnai, kuriems išduotas vienas veterinarijos sertifikatas arba kitas dokumentas, kurie vežami viena transporto priemone iš tos pačios trečiosios šalies arba iš vienos tos šalies dalies;f) "pasienio kontrolės postas" – tai bet kuris kontrolės postas, esantis netoli nuo vienos iš teritorijų, nurodytų 1990 m. gruodžio 10 d. Tarybos direktyvos 90/675/EEB, nustatančios principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimą [5], I priede, išorės sienų ir paskirtų bei patvirtintų remiantis 6 straipsniu.I SKYRIUSOrganizavimas ir vėlesni patikrinimai3 straipsnis1. Valstybės narės užtikrina, kad:a) importuotojai yra įpareigoti prieš vieną darbo dieną pasienio kontrolės posto, kuriam gyvūnai turi būti pristatyti, veterinarijos darbuotojams pranešti apie: gyvūnų skaičių, pobūdį ir numatomą atvykimo laiką;b) gyvūnai, oficialiai prižiūrint, yra tiesiogiai nukreipiami į pasienio kontrolės postą, kaip nurodyta 6 straipsnyje, arba, jei reikia, į karantino centrą, kaip nurodyta 10 straipsnio 1 dalies pirmos pastraipos antroje įtraukoje;c) gyvūnai negali būti išvežti iš posto arba centro, išskyrus atvejus, jei nepažeidžiant specialiųjų nuostatų, kurios turi būti priimtos 23 straipsnyje nustatyta tvarka, buvo pateiktas toks įrodymas:i) sertifikatas, nurodytas 7 straipsnio 1 dalies antroje įtraukoje arba 8 straipsnyje, kur nurodoma, kad veterinariniai tokių gyvūnų patikrinimai atlikti laikantis 4 straipsnio 1 dalies ir 2 dalies a, b ir d punktų bei 8 ir 9 straipsnių kompetentingai institucijai priimtinu būdu;ii) kad už veterinarinius patikrinimus yra apmokėta ir atitinkamais atvejais kad yra sumokėta įmoka už 10 straipsnio 1 dalies antroje ir trečioje įtraukose bei 10 straipsnio 6 dalyje ir 12 straipsnio 2 dalyje nurodytas išlaidas;d) muitinė neišduoda leidimo išleisti į laisvą apyvartą gyvūnus į teritorijas, nurodytas Direktyvos 90/675/EEB I priede, išskyrus atvejus, jeigu, nepažeidžiant specialiųjų nuostatų, kurios turi būti priimtos 23 straipsnyje nustatyta tvarka, yra pateikiami įrodymai, kad laikytasi c punkto reikalavimų.2. Prireikus 23 straipsnyje nustatyta tvarka priimamos išsamios šio straipsnio įgyvendinimo taisyklės.4 straipsnis1. Valstybės narės užtikrina, kad nepaisant gyvūnų paskirties muitinės, kiekviena iš trečiųjų šalių atvežta gyvūnų siunta turi būti patikrinta ir patvirtinta veterinarijos pareigūno, kuris viename iš pasienio kontrolės postų, kurie yra vienoje iš Direktyvos 90/675/EEB I priede nurodytų teritorijų, turi atlikti dokumentų ir identiškumo patikrinimą, siekdamas nustatyti:- jų kilmę,- jų tolimesnę paskirties vietą, ypač tranzito atveju arba vežant gyvūnus, kurių prekyba nėra suderinta Bendrijos lygiu arba kurie turi atitikti konkrečius reikalavimus, Bendrijos sprendimu pripažintus paskirties valstybei narei,- kad sertifikatų arba dokumentų įrašai suteikia Bendrijos taisyklėse numatytas garantijas arba Bendrijos lygiu nesuderintos prekybos gyvūnais atveju – garantijas, numatytas nacionalinėse taisyklėse tais atvejais, kuriems taikoma ši direktyva.2. Nepažeidžiant išimčių, numatytų 8 straipsnyje, oficialiai paskirtas veterinarijos gydytojas privalo atlikti į pasienio kontrolės postą pristatytų gyvūnų fizinį patikrinimą. Tokį patikrinimą visų pirma sudaro:a) klinikinė gyvūnų apžiūra, siekiant įsitikinti, ar gyvūnai atitinka sertifikate arba lydraštyje nurodytą informaciją ir yra sveiki klinikiniu požiūriu.23 straipsnyje nustatyta tvarka ir laikantis tam tikrų sąlygų bei pagal ta pačia tvarka nustatytas taisykles, gali būti nukrypstama dėl tam tikrų kategorijų ir rūšių gyvūnų individualaus klinikinio tyrimo;b) laboratoriniai tyrimai, kurie laikomi būtinais arba kurie numatyti Bendrijos taisyklėse;c) galimi oficialiai paimti mėginiai likučiams nustatyti ir kuo skubiau ištirti;d) patvirtinimas, kad laikomasi būtiniausių reikalavimų, išdėstytų 1977 m. liepos 18 d. Tarybos direktyvoje 77/489/EEB dėl gyvūnų apsaugos tarptautinio vežimo metu [6].Atliekant tolimesnį vežimo patikrinimą ir prireikus tikrinant, ar laikomasi papildomų paskirties ūkio reikalavimų, oficialiai paskirtas veterinarijos gydytojas, naudodamasis keitimosi informacija sistema, nurodyta Direktyvos 90/425/EEB 20 straipsnyje, perduoda paskirties valstybės narės kompetentingoms institucijoms būtiną informaciją.Kai kurias užduotis, vadovaujant oficialiai paskirtam veterinarijos gydytojui, gali atlikti kvalifikuoti atitinkamai parengti darbuotojai.3. Tačiau nukrypstant nuo 1 ir 2 dalies nuostatų, gyvūnų, atvežtų į Direktyvos 90/675/EEB I priede nurodytų teritorijų uostus arba oro uostus, identiškumo patikrinimas ir fizinis patikrinimas gali būti atliktas paskirties uoste arba oro uoste, jeigu tame uoste yra pasienio kontrolės postas, kaip nurodyta 6 straipsnyje, ir jeigu gyvūnai toliau bus plukdomi arba skraidinami tuo pačiu laivu arba orlaiviu. Tokiais atvejais kompetentinga institucija, kuri vykdo dokumentų patikrinimą, tiesiogiai arba per vietos veterinarijos tarnybą, taikydama Direktyvos 90/425/EEB 20 straipsnyje aprašytą keitimosi informacija sistemą, paskirties valstybės narės kontrolės posto oficialiai paskirtą veterinarijos gydytoją informuoja, kad gyvūnai buvo praleisti.4. Visas išlaidas, susijusias su šio straipsnio taikymu, apmoka siuntėjas, siuntos gavėjas arba jų agentas ir valstybė narė jų neatlygina.5. Išsamios šio straipsnio taikymo taisyklės, įskaitant susijusias su padėjėjų mokymu ir kvalifikacija, prireikus priimamos 23 straipsnyje nustatyta tvarka.5 straipsnisĮvežti gyvūnus į teritorijas, nurodytas Direktyvos 90/675/EEB I priede, draudžiama, jei tikrinimo metu nustatoma, kad:a) gyvūnų rūšys, kurių importui taikomos taisyklės yra suderintos Bendrijos lygiu, nepažeidžiant konkrečių reikalavimų, nurodytų Direktyvos 90/426/EEB [7] 19 straipsnyje dėl arklinių šeimos gyvūnų iš trečiųjų šalių judėjimo ir importo, yra atvežtos iš trečiosios šalies arba trečiosios šalies teritorijos ar teritorijos dalies, neįtrauktų į sąrašus, sudarytus remiantis šioms rūšims taikomomis Bendrijos taisyklėmis, arba jei iš jų importuoti yra draudžiama Bendrijos sprendimu;b) kiti a punkte nepaminėti gyvūnai neatitinka nacionalinių taisyklių, atitinkančių šioje direktyvoje reglamentuojančius įvairius atvejus, reikalavimų;c) gyvūnai serga arba įtariama, kad serga ar yra užsikrėtę užkrečiama arba žmonių ar gyvūnų sveikatai pavojinga liga, arba dėl kitų Bendrijos taisyklėse nurodytų priežasčių;d) eksportuojanti trečioji šalis nesilaikė Bendrijos taisyklėse numatytų reikalavimų;e) gyvūnų toliau vežti negalima dėl jų būklės;f) veterinarijos sertifikatas arba dokumentas, lydintis gyvūnus, neatitinka reikalavimų, nustatytų laikantis Bendrijos taisyklių, arba, jei tokios taisyklės nėra suderintos – nacionalinių taisyklių, atitinkančių šioje direktyvoje aprašytus įvairius atvejus, reikalavimų.Išsamios šio straipsnio taikymo taisyklės priimamos 23 straipsnyje nurodyta tvarka.6 straipsnis1. Pasienio kontrolės postuose turi būti laikomasi šio straipsnio reikalavimų.2. Pasienio kontrolės postai turi būti:a) įrengti įvažiavimo į vieną iš Direktyvos 90/675/EEB I priede nurodytų teritorijų vietoje;Tačiau kontrolės postas gali būti įkurtas tam tikru atstumu nuo įvažiavimo vietos, jeigu dėl geografinių apribojimų (pavyzdžiui, iškraunant prieplaukose, geležinkelio stotyje, perėjimuose) kontrolės postas yra statomas toli nuo ūkių arba vietų, kur laikomi gyvūnai, galintys būti užsikrėtę užkrečiamosiomis ligomis;b) įrengti muitinės teritorijoje, kad būtų galima atlikti kitus administracinius formalumus, įskaitant muitinės formalumus, susijusius su importu;c) paskiriami ir tvirtinami laikantis 3 dalies reikalavimų;d) vadovaujami oficialiai paskirto veterinarijos gydytojo, atsakingo už patikrinimus. Oficialiai paskirtas veterinarijos gydytojas gali turėti specialiai parengtą pagalbinį personalą, kuris dirba jam vadovaujant.3. Iki 1992 m. sausio 1 d., kai nacionalinės institucijos sudarė pasienio postų galutinį sąrašą, Komisijai turi būti pateiktas naujas pasienio kontrolės postų, atsakingų už veterinarinius gyvūnų patikrinimus, sąrašas, kurį sudaro valstybės narės kartu su Komisijos padaliniais, tikrinančiais, ar jie atitinka būtiniausius A priede nurodytus reikalavimus, ir informacija, kurioje būtų nurodyta:a) pasienio kontrolės posto tipas:- uosto,- oro uosto,- patikrinimo vieta keliuose,- patikrinimo vieta geležinkelyje;b) gyvūnų pobūdis, kurie gali būti tikrinami konkrečiame pasienio kontrolės poste, aprūpintame atitinkama įranga ir veterinarijos specialistais, nurodant gyvūnus, kurių tokiuose pasienio postuose patikrinti negalima, ir darbo valandas, kuriomis tokiame specialiai patvirtintame pasienio kontrolės poste priimami registruoti arklinių šeimos gyvūnai;c) darbuotojai, atliekantys veterinarinį patikrinimą:- oficialiai paskirtų veterinarijos gydytojų skaičius, iš jų skiriant bent vieną oficialiai paskirtą veterinarijos gydytoją nuolatos budėti pasienio kontrolės posto darbo valandomis,- specialiai parengtų pagalbinių darbuotojų arba padėjėjų skaičius;d) įrengimų ir patalpų aprašas, kurie reikalingi:- dokumentų patikrinimui,- fiziniam patikrinimui,- mėginiams paimti,- pagrindiniams tyrimams, nurodytiems 4 straipsnio 2 dalies b punkte, atlikti,- specialiems oficialiai paskirto veterinarijos gydytojo užsakytiems tyrimams atlikti;e) patalpų, kuriose, jei reikia, būtų laikomi gyvūnai iki paaiškės tyrimų rezultatai, talpumas;f) įranga, kuri leistų greitai apsikeisti informacija, ypač su kitais pasienio kontrolės postais;g) prekybos apimtis (konkrečiame pasienio kontrolės poste tikrinamų gyvūnų tipai ir skaičius).4. Kartu su kompetentingomis nacionalinėmis institucijomis Komisija tikrina, ar pasienio kontrolės postuose, paskirtuose remiantis 3 dalies reikalavimais, taikomos vienodos veterinarinio patikrinimo taisyklės ir ar įvairiuose pasienio postuose sukurta reikalinga infrastruktūra atitinka būtiniausius A priede išdėstytus reikalavimus.Iki 1992 m. sausio d. Komisija pateikia Veterinarijos nuolatiniam komitetui pranešimą apie pirmoje pastraipoje minimo patikri nimo rezultatus ir pasiūlymus dėl Bendrijos pasienio kontrolės postų sąrašo. Šis sąrašas tvirtinamas ir papildomas naujais duomenimis 22 straipsnyje nustatyta tvarka.Minėtame pranešime nagrinėjamos problemos, su kuriomis susidurtų tam tikros valstybės narės, jei dėl 3 dalies pirmoje pastraipoje nurodyto galutinio sąrašo sudarymo 1992 m. liepos 1 d. būtų neįtrauktas didelis pasienio kontrolės postų skaičius.Atsižvelgiant į šiuos sunkumus, kai kuriems pasienio kontrolės postams leidžiama veikti ir toliau, skiriant ne ilgesnį kaip trejų metų laikotarpį įsigyti įrengimus ir sukurti atitinkamas struktūras, kurie atitiktų šios direktyvos reikalavimus.Patvirtintų pasienio inspekcijų postų sąrašą ir jo papildymus Komisija skelbia Europos Bendrijų oficialiajame leidinyje.5. Jei reikia, 23 straipsnyje nustatyta tvarka Komisija priima išsamias šio straipsnio įgyvendinimo taisykles.7 straipsnis1. Jeigu tų rūšių gyvūnai, kurių importo taisyklės yra suderintos Bendrijos lygiu, nėra pateikti rinkai, esančiai valstybės narės, kurioje buvo atlikti 4 straipsnyje minėti patikrinimai, teritorijoje, pasienio kontrolės posto oficialiai paskirtas veterinarijos gydytojas, nepažeisdamas konkrečių reikalavimų, taikomų registruotiems arklinių šeimos gyvūnams, kurie yra lydimi Direktyvoje 90/427/EEB [8] nurodyto identifikavimo dokumento:- išduoda suinteresuotam asmeniui gyvūnų sertifikato originalo kopiją arba, jeigu gyvūnų siunta yra išskaidyta, keletą patvirtintų kopijų; tokios kopijos galioja ne ilgiau kaip 10 dienų,- išduoda sertifikatą pagal pavyzdį, Komisijos parengtiną 23 straipsnyje nustatyta tvarka, kuriame pažymima, kad 4 straipsnio 1 dalyje ir 2 dalies a, b ir d punktuose paminėti patikrinimai atlikti oficialiai paskirtam veterinarijos gydytojui priimtinu būdu, nurodomas paimtų mėginių pobūdis bei laboratorinių tyrimų rezultatai arba kada jie turėtų būti gauti,- saugo sertifikato arba sertifikatų, lydinčių gyvūnus, originalus.2. Išsamios šio straipsnio 1 dalies taikymo taisyklės priimamos 23 straipsnyje nustatyta tvarka.3. Po pasienio kontrolės postuose atlikto patikrinimo gyvūnai, kurie nurodyti 1 dalyje ir kuriuos leidžiama įvežti į Direktyvos 90/675/EEB I priede nurodytas teritorijas, gali būti parduodami taip, kaip nurodyta Direktyvoje 90/425/EEB pateiktose veterinarinių patikrinimų taisyklėse.Informacijoje, kurią kompetentingos institucijos iš paskirties vietos siunčia taikydamos Direktyvos 90/425/EEB 20 straipsnyje pateiktą keitimosi informacija sistemą, visų pirma turi būti nurodyta:- ar gyvūnai yra skirti valstybei narei ar kitai, konkrečius reikalavimus atitinkančiai vietai,- kad mėginiai paimti, bet tyrimų rezultatai, transporto priemonei išvykstant iš pasienio kontrolės posto, nėra žinomi.8 straipsnisA. Valstybės narės garantuoja, kad:1. toms importuojamų gyvūnų rūšims, kurioms netaikomas Direktyvos 90/425/EEB A priedas, bus atliekami veterinariniai patikrinimai laikantis šių nuostatų:a) gyvūnams, kurie pristatomi tiesiai į juos importuojančios valstybės narės pasienio kontrolės postus, tuose postuose atliekami visi 4 straipsnyje nurodyti patikrinimai;b) jeigu gyvūnai pristatomi į pasienio kontrolės postą, esantį kitos valstybės narės teritorijoje, šiai iš anksto sutikus:i) šiame poste atliekami visi 4 straipsnyje nurodyti patikrinimai paskirties valstybės narės vardu, užtikrinant, kad būtų laikomasi jos gyvūnų sveikatos reikalavimų;ii) arba susitarus dviejų valstybių narių, arba prireikus valstybės narės ar valstybių narių, per kurių teritoriją vežami gyvūnai, centrinėms kompetentingoms institucijoms, šiame poste atliekami tik 4 straipsnio 1 dalyje nurodyti patikrinimai, tačiau tuo atveju patikrinimai, nurodyti 4 straipsnio 2 dalyje, atliekami paskirties valstybėje narėje.Tačiau pastaruoju atveju gyvūnus iš pasienio kontrolės posto, juos identifikavus ir patikrinus dokumentus, leidžiama išvežti tik antspauduotose transporto priemonėse ir tik po to, kai oficialiai paskirtas veterinarijos gydytojas:- sertifikato kopijoje arba, išskaidžius gyvūnų siuntą, jo kopijose įrašo, kad gyvūnai buvo praleisti per postą ir patikrinimas buvo atliktas,- pagal keitimosi informacija sistemą, numatytą Direktyvos 90/425/EEB 20 straipsnyje, informuoja paskirties vietos arba, jei reikia, valstybės narės arba valstybių narių, per kurias vežami gyvūnai, veterinarijos institucijas apie tai, kad gyvūnai buvo pra leisti per postą,- nepaisant 3 straipsnio 1 dalies c punkto, suteikia patvirtinimą dėl pateiktų gyvūnų pasienio kontrolės posto kompetentingai muitinės tarnybai.Skerstinų gyvūnų atveju valstybės narės gali naudotis tik i papunktyje nurodytu sprendimu.Apie pasinaudojimo sprendimu, numatytu ii papunktyje, atvejus valstybės narės informuoja Komisiją ir kitų valstybių narių, priklausančių Veterinarijos nuolatiniam komitetui, atstovus;2. iki tol, kol bus priimti specialūs Bendrijos taisyklėse numatyti sprendimai, gyvūnai, prekybą kuriais reglamentuoja Bendrijos lygiu suderintos taisyklės, tačiau kurie yra kilę iš trečiųjų šalių ir jiems vienodi sveikatos reikalavimai dar nėra priimti, importuojami laikantis šių sąlygų:- trečiojoje šalyje, iš kurios yra siunčiami, jie turi išbūti mažiausiai laikotarpius, kurie nurodyti 1972 m. gruodžio 12 d. Tarybos direktyvos 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių [9] 10 straipsnio 1 dalyje,- jiems turi būti atlikti 4 straipsnyje nurodyti patikrinimai,- iš pasienio kontrolės posto arba karantino centro gyvūnai arba gyvūnų siuntos gali būti išvežti tik juos patikrinus ir nustačius, kad:i) nepažeidžiant specialiųjų reikalavimų dėl Bendrijoje nežinomų ligų, kurie taikomi konkrečioms trečiosioms šalims, gyvūnai arba gyvūnų siuntos atitinka gyvūnų sveikatos reikalavimus, taikomus prekiaujant konkrečiomis gyvūnų rūšimis, kurie išdėstyti direktyvose, nurodytose Direktyvos 90/425/EEB A priede, arba gyvūnų sveikatos reikalavimus, išdėstytus Direktyvoje 72/462/EEB;ii) arba vienos ar daugiau konkrečių ligų atžvilgiu atitinka reikalavimus abipusiškumo pagrindu pripažintus, laikantis 23 straipsnyje nustatytos tvarkos, tapačiais trečiosios šalies ir Bendrijos reikalavimams;- jei gyvūnai yra skirti valstybei narei, kuri gauna papildomas garantijas, numatytas Direktyvos 90/425/EEB 3 straipsnio 1 dalies e punkto iii ir ivpapunkčiuose, jie turi atitikti atitinkamus reikalavimus, nustatytus Bend rijos vidaus prekybai,- skerdimui skirti gyvūnai, juos patikrinus pasienio kontrolės poste, turi būti vežami į paskirties skerdyklą, o veisimui ir produkcijai skirti gyvūnai arba akvakultūros gyvūnai turi būti pristatyti į paskirties ūkį.;3. 1 ir 2 dalyse nurodytų patikrinimų metu nustačius, kad gyvūnas arba gyvūnų siunta neatitinka minėtose dalyse išdėstytų reikalavimų, toks gyvūnas arba siunta negali būti išvežti iš pasienio kontrolės posto arba karantino centro, ir jiems taikomas 12 straipsnis.;4. jei 1 dalyje nurodyti gyvūnai nėra skirti valstybės narės, kurioje buvo atlikti veterinariniai patikrinimai, rinkai, taikomos 7 straipsnio nuostatos, ypač dėl sertifikatų išdavimo;5. paskirties vietoje veislei ir produkcijai skirti gyvūnai yra kompetentingų veterinarijos institucijų priežiūroje. Po tam tikro laiko, kuris skirtas stebėti ir nustatomas 23 straipsnyje nustatyta tvarka, gyvūnus leidžiama teikti Bendrijos vidaus prekybai tomis sąlygomis, kokios yra nurodytos Direktyvoje 90/425/EEB.Skerdimui skirtiems gyvūnams paskirties skerdyklose yra taikomos Bendrijos taisyklės, skirtos tam tikros rūšies gyvūnams skersti.B. Išsamios šio straipsnio taikymo taisyklės, jei reikia, priimamos 23 straipsnyje nustatyta tvarka.9 straipsnis1. Valstybės narės leidžia per savo teritoriją vežti gyvūnus iš vienos trečiosios šalies į kitą trečiąją šalį, jeigu:a) leidimą tokiam vežimui yra anksčiau išdavęs valstybės narės, kurios teritorijoje šiems gyvūnams turi būti atlikti 4 straipsnyje nurodyti patikrinimai, pasienio kontrolės posto oficialiai paskirtas veterinarijos gydytojas ir, jei reikia, valstybės narės arba narių, per kurių teritorijas vežami gyvūnai, centrinė kompetentinga institucija;b) suinteresuota šalis pateikia įrodymų, kad trečioji šalis, į kurią siunčiami gyvūnai, juos pervežus per vieną iš teritorijų, nurodytų Direktyvos 90/675/EEB I priede, įsipareigoja jokiomis aplinkybės nedrausti įvežti arba neišsiųsti atgal gyvūnų, kuriuos ji leido importuoti arba vežti per savo teritoriją, o teritorijose, kurios nurodytos Direktyvos 90/675/EEB I priede, laikytis Bendrijos taisyklių dėl gyvūnų apsaugos juos vežant;c) 4 straipsnyje nurodytas patikrinimas, jei taikomas gyvūnams išleistiems iš karantino centro, veterinarijos gydytojui priimtinu būdu patvirtina, kad gyvūnai atitinka šios direktyvos reikalavimus, o Direktyvos 90/425/EEB A priede nurodytiems gyvūnams yra išduoti sveikatą garantuojantys dokumentai, kurie, remiantis 23 straipsnyje nustatyta tvarka, pripažinti bent jau tapačiais minėtiems reikalavimams;d) pasienio kontrolės posto kompetentingi pareigūnai, taikydami keitimosi informacija sistemą, kuri minima 12 straipsnio 4 dalies antroje pastraipoje, praneša valstybės narės arba narių, per kurių teritoriją vežami gyvūnai, bei pasienio išvažiavimo posto kompetentingiems pareigūnams apie tai, kad gyvūnai per jų postą jau pervežti;e) per vieną iš teritorijų, nurodytų Direktyvos 90/675/EEB I priede, gyvūnai yra vežami laikantis Bendrijoje nustatytos tranzito (išorinio tranzito) procedūros arba kitos Bendrijos taisyklėse numatytos muitinio tranzito procedūros; pasirūpinti tranzitu vežamais gyvūnais ir jų gerove leidžiama tik tuose postuose, kurie įrengti įvažiavimo į vieną iš I priede nurodytų teritorijų arba išvažiavimo iš jų vietose.2. Visas su šiuo straipsniu susijusias išlaidas padengia siuntėjas, gavėjas arba jų atstovas, valstybė narė jų nekompensuoja.10 straipsnis1. Jeigu Bendrijos taisyklėse arba nacionalinėse paskirties vietos taisyklėse numatyta, kad tose teritorijose, dėl kurių reikalavimai nėra suderinti ir kurios neatitinka bendrųjų Sutarties taisyklių, gyvūnai turi būti izoliuoti arba laikomi karantine, juos izoliuoti arba laikyti karantine leidžiama:- išskyrus snukio ir nagų ligos, pasiutligės ir Njukaslio ligos atveju – karantino centre, įsikūrusiame trečiojoje šalyje, iš kurios kilęs gyvūnas, jeigu toks centras patvirtintas laikantis 22 straipsnyje nustatytos tvarkos ir yra reguliariai tikrinamas Komisijos veterinarijos ekspertų,- karantino centre, įsikūrusiame toje Bendrijos teritorijoje, kuri atitinka B priede išdėstytus reikalavimus,- paskirties ūkyje.Laikantis 23 straipsnyje nustatytos tvarkos, gali būti numatytos specialios apsaugos priemonės, kurių turi būti laikomasi vežant iš karantino centrų, esančių gyvūnų kilmės ūkiuose ir paskirties vietoje, į pasienio kontrolės postus bei karantino centrus, apie kuriuos kalbama minėtos pastraipos pirmoje įtraukoje.2. Jeigu oficialiai paskirto veterinarijos gydytojo, atsakingo už pasienio kontrolės postą, įsakymu gyvūnams turi būti skirtas karantinas, atsižvelgiant į oficialiai paskirto veterinarijos gydytojo nustatytą pavojingumą, gyvūnai karantino laikotarpiu turi būti:- pačiame pasienio kontrolės poste arba netoli jo- arba paskirties ūkyje,- arba karantino centre, įsikūrusiame netoli paskirties ūkio.3. Bendrieji reikalavimai, kurių turi būti laikomasi 1 dalies pirmoje ir antroje įtraukose minimuose karantino centruose, išdėstyti B priede.Specialūs reikalavimai, kurie taikomi skirtingoms gyvūnų rūšims tvirtinti, priimami 23 straipsnyje nustatyta tvarka.4. Karantino centrų, apie kuriuos kalbama 1 dalies pirmoje ir antroje įtraukose bei 2 dalies pirmoje įtraukose, sąrašas tvirtinamas ir atnaujinamas laikantis 22 straipsnyje išdėstytos tvarkos. Karantino centrai yra tikrinami laikantis 19 straipsnio reikalavimų.Karantino centrų sąrašą ir jo papildymus Komisija skelbia Europos Bendrijų oficialiajame leidinyje.5. Šio straipsnio 1 dalies antra pastraipa ir 3 bei 4 dalys netaikomos karantino centrams, skirtiems tik 8 straipsnio A skirsnio 1 dalyje nurodytiems gyvūnams.6. Visas su šiuo straipsniu susijusias išlaidas padengia siuntėjas, gavėjas arba jų atstovas, valstybė narė jų nekompensuoja.7. Iki 1996 m. sausio 1 d. Komisija pateikia Tarybai pranešimą ir pasiūlymus dėl karantinų centrų poreikio ir Bendrijos finansinės paramos jų veiklai paremti.11 straipsnis1. Kilus įtarimui, kad nesilaikoma veterinarijos teisės aktų arba abejojant dėl gyvūno identiškumo, oficialiai paskirtas veterinarijos gydytojas arba kompetentinga institucija, nepažeisdami kitų šio skyriaus nuostatų, veterinarinius patikrinimus atlieka savo nuožiūra.2. Valstybės narės imasi atitinkamų administracinių arba baudžiamojo poveikio priemonių, skirtų nubausti fizinius arba juridinius asmenis už veterinarijos teisės aktų pažeidimą, jeigu yra nustatoma, kad buvo pažeistos Bendrijos taisyklės, ypač jei sertifikatuose arba dokumentuose nurodyta informacija neatitinka faktinės gyvūno būklės, identifikavimo ženklai neatitinka šių taisyklių arba gyvūnai nepristatyti į pasienio postą patikrinimui arba neišsiųsti į iš anksto numatytą paskirties vietą.12 straipsnis1. Jeigu, atlikus šioje direktyvoje minėtus patikrinimus, paaiškėja, kad gyvūnas neatitinka reikalavimų, išdėstytų Bendrijos taisyklėse, arba kai klausimo reglamentavimas nėra suderintas nacionalinėse taisyklėse, arba tokie patikrinimai atskleidžia pažeidimą, kompetentinga institucija, pasitarusi su importuotoju arba jo atstovu, nutaria:a) suteikti gyvūnams pastogę, juos šerti, girdyti ir, jei reikia, gydyti arba;b) jei reikia, patalpinti gyvūnus į karantiną arba izoliuoti siuntą;c) per tam tikrą laiką, kurį nustato kompetentinga institucija, ir, jei leidžia gyvūnų sveikatos ir gerovės reikalavimai, išsiųsti gyvūnų siuntą iš teritorijų, nurodytų Direktyvos 90/675/EEB I priede.Šiuo atveju pasienio kontrolės posto oficialiai paskirtas veterinarijos gydytojas privalo:- apie nepriimtą siuntą informuoti kitus pasienio kontrolės postus, atsižvelgdamas į 4 dalies reikalavimus ir nurodydamas pastebėtus pažeidimus,- atsižvelgdamas į 23 straipsnyje nustatyta tvarka apibrėžtas priemones, anuliuoti nepriimtą siuntą lydintį veterinarijos sertifikatą arba dokumentą,- tam tikrais nustatytinais laiko tarpais per centrines kompetentingas institucijas informuoti Komisiją apie pažeidimus, nurodant jų pobūdį ir dažnumą.Nesant galimybių išsiųsti gyvūnų, visų pirma dėl priežasčių, susijusių su gyvūnų gerove, oficialiai paskirtas veterinarijos gydytojas:- gavęs kompetentingos institucijos sutikimą ir atlikus ante-mortem patikrinimą prieš skerdimą, gali leisti gyvūnus skersti žmonių naudojimui pagal Bendrijos taisyklėse išdėstytus reikalavimus,- kitais atvejais turi teisę įsakyti gyvūnus paskersti kitais tikslais nei žmonių naudojimui arba susmulkinti skerdeną, tačiau turi nurodyti sąlygas, susijusias su gautų produktų panaudojimo kontrole.Apie atvejus, kai naudojamasi šiais nukrypimais, kompetentinga centrinė institucija informuoja Komisiją, vadovaudamasi 4 dalies nuostatomis.Komisija apie tokius atvejus reguliariai informuoja Veterinarijos nuolatinį komitetą.2. Importuotojas arba jo atstovas atsako už 1 dalyje nurodytoms priemonėms vykdyti padarytas išlaidas, siuntos sunaikinimą arba mėsos panaudojimą kitais tikslais.Pajamos už parduotus produktus, kurie minimi 1 dalies c punkto trečioje pastraipoje, atskaičius minėtas išlaidas atitenka gyvūnų savininkui arba jo atstovui.3. Išsamios šio straipsnio taikymo taisyklės, jei reikia, priimamos 23 straipsnyje nustatyta tvarka.4. Kompetentingos valstybių narių institucijos, pasienio kontrolės postai ir Komisija bus informuojami vadovaujantis veterinarinių patikrinimų kompiuterizacijos plėtros programa.Šiuo tikslu Komisija 23 straipsnyje nustatyta tvarka pasienio kontrolės tarnyboms ir prie Komisijos veikiančioms kompetentingoms veterinarijos institucijoms taiko kompiuterizuotą duomenų apdorojimo sistemą, kurioje turi būti kaupiami gyvūnų importo iš trečiųjų šalių duomenys (Shift projektas) ir kuri būtų sujungta su veterinarijos institucijų, nurodytų Direktyvos 90/425/EEB 20 straipsnyje, keitimosi informacija sistema.5. Kompetentingos institucijos, jei reikia, platina jų žinioje esančią informaciją, remdamosi 1989 m. lapkričio 21 d. Tarybos direktyva 89/608/EEB dėl valstybių narių administracinės valdžios institucijų tarpusavio pagalbos ir jų bendradarbiavimo su Komisija, siekiant užtikrinti teisingą veterinarijos ir zootechnikos teisės aktų taikymą [10].13 straipsnisRemdamasi 23 straipsnyje nustatyta tvarka ir antroje pastraipoje minimais planais, Komisija patvirtina taisykles, taikomas importuojant gyvūnus, skerstinus vietos gyventojų vartojimui, ir veislei arba produkcijai skirtus gyvūnus, auginamus tam tikrose teritorijų, nurodytų Direktyvos 90/675/EEB I priede, dalyse atsižvelgiant į tokių teritorijų specifines gamtos sąlygas, įskaitant atstumą iki žemyninės Bendrijų šalių teritorijos.Šiuo tikslu vėliausiai iki 1991 m. gruodžio 31 d. valstybės narės pateikia Komisijai planą, kuriame pateikiamos procedūros, kaip turėtų būti vykdomi patikrinimai gyvūnus iš trečiųjų šalių importuojant į regionus, minimus pirmoje pastraipoje. Šiuose planuose turi būti nurodyti patikrinimai, taikyti į minėtas teritorijas įvežtiems gyvūnams arba iš jų pagamintiems gaminiams, kad jie jokiais būdais nepatektų į kitas Bendrijos teritorijos dalis.14 straipsnisGyvūnai, išskyrus tuos, kurie skirti skerdimui, ir registruotus arklinių šeimos gyvūnus, paskirties vietoje ir, jei reikia, praėjus tam tikram šios direktyvos 8 straipsnio A dalies 5 punkte nurodytam stebėjimo laikui, tikrinami taip, kaip aprašyta šios direktyvos 7 straipsnio 3 dalyje, identifikuojami ir registruojami taip, kaip nurodyta Direktyvos 90/425/EEB 3 straipsnio 1 dalies c punkte.Skerdimui skirtų gyvūnų identifikavimo arba ženklinimo procedūros nustatomos 23 straipsnyje nustatyta tvarka.15 straipsnis1. Importuojant šioje direktyvoje nurodytus gyvūnus, valstybės narės renka sveikatos mokestį 4, 5 ir 8 straipsniuose nurodytų sveikatos inspekcijų ir tikrinimų išlaidoms padengti.2. Taryba, remdamasi Komisijos pasiūlymu, kvalifikuota balsų dauguma iki 1992 m. liepos 1 d. priima sprendimą dėl 1 dalyje aprašyto mokesčio dydžio ar dydžių ir dėl šios direktyvos įgyvendinimo principų ir išsamių taisyklių bei galimų išimčių.16 straipsnisRemiantis 23 straipsnyje nustatyta tvarka ir abipusiu pagrindu, tam tikromis sąlygomis, visų pirma atsižvelgus į patikrinimų, atliktų iki šios direktyvos priėmimo, rezultatus ir nepažeidžiant kontrolės, kuri atliekama siekiant įsitikinti, ar laikomasi gyvūnų gerovės reikalavimų juos vežant, identiškumo patikrinimas ir (arba) fizinis patikrinimas atliekami rečiau.Komisija, leisdama nukrypti, atsižvelgia į tokius kriterijus:a) suinteresuotos trečiosios šalies pateiktas garantijas, kad laikomasi Bendrijos reikalavimų, ypač Direktyvų 72/462/EEB ir 90/426/EEB reikalavimų;b) suinteresuotos trečiosios šalies gyvūnų sveikatos būklę;c) informaciją apie sveikatos būklę suinteresuotoje trečiojoje šalyje;d) priemonių, kurias trečioji šalis taiko ligai stebėti ir su ja kovoti, pobūdis;e) veterinarinės tarnybos struktūras ir įgaliojimus;f) leidimų išdavimo tam tikroms medžiagoms taisykles ir jų atitikimą reikalavimams, išdėstytiems 1986 m. rugsėjo 16 d.Tarybos direktyvos 86/469/EEB 7 straipsnyje dėl gyvūnų ir švie žios mėsos tyrimo likučiams nustatyti [11];g) Bendrijos atliktų patikrinimų rezultatus;h) importo kontrolės rezultatus.17 straipsnisŠi direktyva neturi įtakos teisėms apeliacine tvarka apskųsti kompetentingos institucijos sprendimus, laikantis galiojančių valstybių narių įstatymų.Paskirties valstybės narės kompetentinga institucija apie savo sprendimus informuoja tokiais sprendimais suinteresuotą importuotoją arba jo atstovą ir nurodo tokių sprendimų priežastis.Importuotojui arba jo atstovui pareikalavus, minėti sprendimai ir priežastys jam pateikiami raštu, nurodant išsamią informaciją apie apeliavimo teises, kuriomis jis gali pasinaudoti pagal toje valstybėje narėje, kurios teritorijoje yra įsikūręs pasienio kontrolės postas, galiojančius įstatymus, procedūrą ir taikomus laiko apribojimus.II SKYRIUSNuostatos dėl apsaugos priemonių18 straipsnis1. Jei 1982 m. gruodžio 21 d. Tarybos direktyvoje 82/894/EEB dėl pranešimo apie gyvūnų ligas Bendrijoje [12] paminėta zoonozė arba kitos gyvūnų ir žmonių sveikatai pavojingos ligos ar reiškiniai atsiranda arba plinta trečiosios šalies teritorijoje arba atsiranda kitų gyvūnų sveikatai pavojingų priežasčių, ypač susijusių su veterinarijos ekspertų išvadomis, Komisija savo nuožiūra arba valstybės narės pageidavimu, nedelsdama ir atsižvelgdama į padėties rimtumą gali patvirtinti tokias priemones:- sustabdyti importą iš trečiosios šalies arba jos dalies ir, jei reikia, tranzitinės trečiosios šalies,- nustatyti specialius reikalavimus gyvūnams, atvežamiems iš konkrečios trečiosios šalies arba jos dalies.2. Jeigu šioje direktyvoje nurodytų patikrinimų metu nustatoma, kad gyvūnų siunta gali būti pavojinga gyvūnų arba žmonių sveikatai, kompetentinga veterinarijos institucija nedelsdama imasi šių priemonių:- konfiskuoja ir sunaikina siuntą,- apie patikrinimo rezultatus ir gyvūnų kilmę nedelsdama informuoja kitus pasienio kontrolės postus taip, kaip nurodyta 12 straipsnio 4 dalyje.3. Šio straipsnio 1 dalyje aprašytu atveju gyvūnams, kuriems taikomas 9 straipsnis, Komisija gali taikyti laikinas apsaugos priemones.4. Komisijos atstovai turi teisę nedelsiant apsilankyti trečioje šalyje.5. Jeigu valstybė narė oficialiai informuoja Komisiją apie būtinybę imtis apsaugos priemonių, o Komisija netaikė 1 ir 3 dalyse aprašytų priemonių ir nesikreipė į Veterinarijos nuolatinį komitetą, kaip nurodyta 6 dalyje, ši valstybė narė tokiems gyvūnams gali taikyti laikinas apsaugos priemones.Apie laikinas apsaugos priemones, taikomas trečiajai šaliai šioje dalyje nurodytomis sąlygomis, valstybė narė informuoja kitas valstybes nares ir Komisiją, kaip nurodyta 12 straipsnio 5 dalyje.6. Remiantis 22 straipsnio reikalavimais, ši informacija per 10 darbo dienų yra pateikiama Veterinarijos nuolatiniam komitetui, kad jis apsvarstytų 1, 3 ir 5 dalyse aprašytų priemonių išplėtimą, dalinius pakeitimus arba panaikinimą.7. Sprendimai dėl priemonių, nurodytų 1, 2, 3 ir 6 dalyse, išplėtimo, dalinių pakeitimų arba panaikinimo priimami 22 straipsnyje nustatyta tvarka.8. Išsamios šio skyriaus taikymo taisyklės, jei reikia, priimamos 23 straipsnyje nustatyta tvarka.III SKYRIUSTikrinimas19 straipsnis1. Komisijos veterinarijos ekspertai, bendradarbiaudami su kompetentingomis nacionalinėmis institucijomis ir siekdami vienodo šios direktyvos reikalavimų taikymo, gali patikrinti, ar pasienio kontrolės postai, patvirtinti remiantis 6 straipsnio reikalavimais, ir karantino centrai, patvirtinti remiantis 10 straipsnio reikalavimais, atitinka A ir B prieduose išdėstytus kriterijus.2. Komisijos veterinarijos ekspertai kartu su kompetentingomis nacionalinėmis institucijomis gali atlikti patikrinimą vietose.3. Valstybė narė, kurios teritorijoje vykdoma kontrolė, suteikia Komisijos veterinarijos ekspertams paramą, kurios jiems gali reikėti atliekant savo užduotį.4. Apie patikrinimo rezultatus Komisija informuoja valstybes nares.5. Gavusi patikrinimo rezultatus, Komisija sprendžia, ar apsvarstyti padėtį Veterinarijos nuolatiniame komitete. Ji gali priimti reikalingą sprendimą 22 straipsnyje nustatyta tvarka.6. Komisija seka įvykių raidą; atsižvelgdama į įvykių raidą ir remdamasi 22 straipsnyje nustatyta tvarka ji gali iš dalies pakeisti arba panaikinti 5 dalyje minėtus sprendimus.7. Išsamios šio straipsnio taikymo taisyklės, jei reikia, priimamos 23 straipsnyje nustatyta tvarka.20 straipsnisJei remdamasi patikrinimų, atliekamų gyvūnų pardavimo vietose, duomenimis valstybės narės kompetentinga institucija nusprendžia, kad kitos valstybės pasienio kontrolės poste nesilaikoma šios direktyvos, apie tai ji nedelsdama praneša tos valstybės narės kompetentingai nacionalinei institucijai.Pastaroji institucija imasi reikiamų priemonių ir informuoja pirmosios valstybės narės kompetentingą instituciją apie atliktų patikrinimų pobūdį ir priimtus spendimus, nurodydama tokių sprendimų priėmimo priežastis.Jei pirmosios valstybės narės kompetentinga institucija nusprendžia, kad tokių priemonių nepakanka, tokia institucija ir suinteresuotos valstybės narės kompetentinga institucija drauge svarsto galimus būdus ir priemones padėčiai ištaisyti, jei reikia, aplankydamos tokią valstybę narę.Paaiškėjus, kad pirmoje pastraipoje minėtų patikrinimų metu ir toliau nesilaikoma šios direktyvos, paskirties valstybės narės kompetentinga institucija apie tai informuoja Komisiją ir kitų valstybių narių kompetentingas institucijas.Komisija savo nuožiūra arba paskirties valstybės narės kompetentingos institucijos prašymu į tokią valstybę narę siunčia inspektorių grupę ir kompetentingus nacionalinius pareigūnus. Atsižvelgdama į pažeidimo tipą tokia grupė gali būti toje valstybėje narėje tol, kol bus priimtas paskutinėje pastraipoje nurodytas sprendimas.Paskirties valstybės narės prašymu tokios valstybės narės pasienio kontrolės poste arba karantino centre patikrinimai turi būti atlikti nelaukiant Komisijos išvadų.Be to, paskirties valstybė narė savo ruožtu gali sugriežtinti gyvūnų, atvežamų iš tokių vietų, patikrinimus.Inspektoriams, minimiems penktoje pastraipoje, patvirtinus pažeidimus ir bent vienai iš dviejų suinteresuotų valstybių narių pageidaujant, Komisija turi imtis atitinkamų priemonių 22 straipsnyje nustatyta tvarka. Remiantis ta pačia tvarka, šios priemonės turi būti patvirtintos arba apsvarstytos kaip galima greičiau.21 straipsnis1. Visos valstybės narės sudaro darbuotojų, paskirtų atlikti iš trečiųjų šalių vežamų gyvūnų veterinarinius patikrinimus, keitimosi programas.2. Šio straipsnio 1 dalyje minėtas programas Komisija ir valstybės narės derina Veterinarijos nuolatiniame komitete.3. Valstybės narės imasi reikiamų priemonių, kad būtų įgyvendintos programos, suderintos taip, kaip nurodyta 2 dalyje.4. Kasmet, remiantis valstybių narių pranešimais, Veterinarijos nuolatiniame komitete yra apsvarstomas tokių programų įgyvendinimas.5. Valstybės narės plėtoja ir tobulina keitimosi programas, atsižvelgdamos į įgytą patirtį.6. Bendrijos finansinis įnašas gali būti suteiktas keitimosi programoms skatinti ir plėtoti. Išsamios taisyklės reglamentuojančios tokį įnašą ir apskaičiuotą pinigų sumą, įskaitomą į bendrą Europos Bendrijų biudžetą, išdėstytos 1990 m. birželio 26 d. Tarybos sprendime 90/424/EEB dėl išlaidų veterinarijos srityje [13].7. Išsamios 1, 4 ir 5 dalių taikymo taisyklės, jei reikia, priimamos 23 straipsnyje nustatyta tvarka.IV SKYRIUSBendrosios nuostatos22 straipsnisJei nuoroda daroma į šiame straipsnyje nurodytą tvarką, laikomasi Direktyvos 89/662/EEB 17 straipsnyje nustatytos tvarkos.23 straipsnisJei nuoroda daroma į šiame straipsnyje nurodytą tvarką, laikomasi Direktyvos 89/662/EEB 18 straipsnyje nustatytos tvarkos.24 straipsnisPrireikus šios direktyvos priedai iš dalies keičiami 23 straipsnyje nustatyta tvarka.25 straipsnisŠi direktyva nepažeidžia muitinės taisyklių sąlygotų pareigų.26 straipsnis1. Direktyvos 72/462/EEB 12 ir 28 straipsniai išbraukiami.Kol bus priimti sprendimai, numatyti šios direktyvos 5 ir 6 straipsniuose, galioja aktai, priimti laikantis Direktyvos 72/462/EEB 12 straipsnio reikalavimų.2. Direktyvos 90/426/EEB 20 ir 21 straipsniai ir Direktyvos 90/539/EEB 27 straipsnis ir 29 straipsnio 2 dalis išbraukiami.27 straipsnis1. Direktyva 89/662/EEB iš dalies pakeičiama:a) 19 straipsnio 2 dalyje vietoj "1992 m. gruodžio 31 d." įrašoma "1996 m. gruodžio 31 d.";b) 22 straipsnis pakeičiamas ir išdėstomas taip:"22 straipsnisValstybės narės priima įstatymus ir kitus teisės aktus, kurie, įsigalioję iki 1992 m. liepos 1 d. įgyvendina šią direktyvą."2. Direktyva 90/425/EEB iš dalies pakeičiama:a) 7 straipsnis pakeičiamas ir išdėstomas taip:"7 straipsnis1. Valstybės narės užtikrina, kad tose vietose, į kurias leidžiama įvežti I priede nurodytus gyvūnus ir produktus iš trečiųjų šalių, pvz., uostuose, oro uostuose ir pasienio kontrolės postuose su trečiosiomis šalimis, esančiuose Direktyvos 90/675/EEB I priede nurodytose teritorijose, yra imamasi šių priemonių:a) tikrinami gyvūnus ir produktus lydintys sertifikatai arba dokumentai;b) gyvūnai ir produktai tikrinami laikantis 5 straipsnyje išdėstytų kontrolės taisyklių;c) produktai iš trečiųjų šalių tikrinami laikantis Direktyvoje 90/675/EEB išdėstytų taisyklių;d) gyvūnai iš trečiųjų šalių tikrinami laikantis Direktyvoje 91/496/EEB išdėstytų taisyklių.2. Tačiau nuo 1993 m. sausio 1 d., nukrypstant nuo 1 dalies reikalavimų, gyvūnams arba produktams, kurie reguliariai ir tiesiogiai yra vežami transporto priemonėmis tiesiai iš vieno Bendrijos geografinio taško į kitą, taikomos 5 straipsnyje nurodytos kontrolės taisyklės."b) 23 straipsnis pakeičiamas ir išdėstomas taip:"23 straipsnisTaryba, remdamasi Komisijos pranešimu su galimais pasiūlymais, kvalifikuota balsų dauguma, pakartotinai išnagrinėja:- iki 1993 m. sausio 1 d. – 10 straipsnio ir 5 straipsnio 2 dalies a punkto nuostatas,- iki 1996 m. sausio 1 d. – kitas nuostatas."c) 26 straipsnio:pirmos pastraipos ii punktas pakeičiamas ir išdėstomas taip:"ii) kitų šios direktyvos nuostatų – 1992 m. liepos 1 d.";antra pastraipa išbraukiama.3. Direktyva 90/675/EEB iš dalies keičiama:a) 19 straipsnio 6 dalis pakeičiama ir išdėstoma taip:"6. Remiantis 23 straipsnio reikalavimais, ši informacija per 10 darbo dienų yra pateikiama Veterinarijos nuolatiniam komitetui, kad jis apsvarstytų 1, 3 ir 5 dalyse aprašytų priemonių išplėtimą, dalinius pakeitimus arba panaikinimą. 23 straipsnyje nustatyta tvarka gali būti priimti reikiami sprendimai, įskaitant susijusius su produktų judėjimu Bendrijos viduje tranzitu."b) 32 straipsnyje vietoj "iki 1991 m. gruodžio 31 d." įrašoma "1992 m. liepos 1 d."28 straipsnisLaikydamasi 23 straipsnyje nustatytos tvarkos Komisija gali trejiems metams patvirtinti pereinamojo laikotarpio priemones, būtinas palengvinti perėjimą prie naujų šioje direktyvoje pateiktų patikrinimo priemonių.29 straipsnisValstybės narės gali pasinaudoti Direktyvos 90/424/EEB 38 straipsnyje nurodyta Bendrijos finansine parama šiai direktyvai įgyvendinti, ypač kuriant keitimosi informacija tarp veterinarinių tarnybų ir pasienio postų tinklą.30 straipsnis1. Valstybės narės priima įstatymus ir kitus teisės aktus, kurie, įsigalioję iki:a) 1991 m. gruodžio 1 d. – įgyvendina 6 straipsnio 3 dalies, 13, 18 ir 21 straipsnių nuostatas;b) 1992 m. liepos 1 d. – įgyvendina kitas nuostatas.Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodų darymo tvarką nustato valstybės narės.2. Priimamos išsamios šios direktyvos, ypač 8 straipsnio 3 dalies, taikymo taisyklės, o 12 straipsnio 4 dalies antroje pastraipoje nurodyta sistema įsigalioja 1992 m. liepos 1 d.Jei neįmanoma laikytis pirmoje pastraipoje nurodytos datos, tą dieną imamasi 28 straipsnyje nurodytų pereinamojo laikotarpio priemonių.31 straipsnisŠi direktyva skirta valstybėms narėms.Priimta Briuselyje, 1991 m. liepos 15 d.Tarybos varduPirmininkasP. Bukman[1] OL C 89, 1991 4 6, p. 5.[2] OL C 183, 1991 7 15.[3] OL 224, 1990 8 18, p. 29. Direktyva su pakeitimais, padarytais Direktyva 91/174/EEB (OL 85, 1991 4 5, p. 37).[4] OL 395, 1989 12 30, p. 13.[5] OL L 373, 1990 12 31, p. 1.[6] OL L 200, 1977 8 8, p. 10.[7] OL L 224, 1990 8 18, p. 42.[8] OL L 224, 1990 8 18, p. 55.[9] OL L 302, 1972 12 31, p. 28. Direktyva su paskutiniais pakeitimais, padarytais Direktyva 91/266/EEB (OL L 134, 1991 5 29, p. 45).[10] OL L 351, 1989 12 2, p. 34.[11] OL L 275, 1986 9 26, p. 36.[12] OL L 378, 1982 12 31, p. 58. Direktyva su paskutiniais pakeitimais, padarytais Sprendimu 90/134/EEB (OL L 76, 1990 3 22, p. 23).[13] OL L 224, 1990 8 18, p. 19. Sprendimas, iš dalies pakeistas Sprendimu 91/133/EEB (OL L 66, 1991 3 13, p. 18).--------------------------------------------------A PRIEDASPasienio kontrolės postams tvirtinti taikomi bendrieji reikalavimaiKad Bendrija patvirtintų pasienio kontrolės postus, tuose postuose:1) turi būti specialiai įrengta aikštelė transporto priemonėms su gyvūnais privažiuoti, taip išvengiant bereikalingo laukimo;2) įvairioms transporto priemonėms su gyvūnais pakrauti ir iškrauti skirtos patalpos turi būti lengvai valomos ir dezinfekuojamos, pakankamai erdvios, tinkamai apšviestos ir vėdinamos, kad jose būtų galima apžiūrėti, pašerti, pagirdyti ir pasirūpinti tam tikru gyvūnų kiekiu;3) turi dirbti pakankamai, atsižvelgiant į pasienio kontrolės postuose tikrinamų gyvūnų skaičių, veterinarijos specialistų ir padėjėjų, specialiai parengtų tikrinti lydimuosius dokumentus ir atlikti šios direktyvos 4, 5, 8 ir 9 straipsniuose nurodytus klinikinius patikrinimus;4) veterinarinius patikrinimus atliekantiems darbuotojams turi būti paskirtos pakankamai didelės patalpos, įskaitant persirengimo kambarius, dušus ir tualetus;5) turi būti atitinkamos patalpos ir įrengimai mėginiams paimti ir apdoroti, atliekant įprastus Bendrijos taisyklių numatytus patikrinimus;6) turi būti teikiamos specializuotų laboratorijų paslaugos, kuriose būtų įmanoma atlikti poste paimtų mėginių specialius tyrimus;7) netoliese turi būti įmonė, turinti pastatus ir įrengimus, kuriuose būtų galima įkurdinti, pašerti, pagirdyti gyvūnus, juos gydyti ir, jei reikia, paskersti;8) turi būti tinkamos patalpos gyvūnams iškrauti, pagirdyti, pašerti, prireikus tinkamai įkurdinti ir gydyti arba, jei reikia, nedelsiant paskersti, nesuteikiant jiems papildomų kančių, jeigu tokie postai naudojami kaip sustojimo arba perkrovimo vieta;9) turi būti tinkama įranga, leidžianti greitai keistis informacija su kitais pasienio kontrolės postais ir kompetentingomis veterinarijos institucijomis, kurios minimos Direktyvos 90/425/EEB 20 straipsnyje;10) turi būti valymo ir dezinfekcijos įrengimų bei priemonių.--------------------------------------------------B PRIEDASKarantino centrams tvirtinti taikomi bendrieji reikalavimai1. Jiems taikomi A priedo 2, 4, 5, 7, 9 ir 10 dalių reikalavimai.2. Be to, karantino centrai:- turi būti nuolat kontroliuojami, už juos privalo atsakyti oficialiai paskirtas veterinarijos gydytojas,- turi būti įkurti tam tikru atstumu nuo ūkių arba kitų vietų, kuriose laikomi gyvūnai, įtariami sergantys užkrečiamomis ligomis,- privalo taikyti kontrolės sistemą, užtikrinančią atitinkamą gyvūnų stebėjimą.--------------------------------------------------


title: 1993 m. gruodžio 10 d. Komisijos direktyva 93/112/EB, iš dalies keičianti Komisijos direktyvą 91/155/EEB, kurioje apibrėžiamos ir nustatomos išsamios nuostatos dėl specifinės informacijos, susijusios su pavojingais preparatais, sistemos įgyvendinant Direktyvos 88/379/EEB 10 straipsnį

text:
Svarbus teisinis pranešimas

|

31993L0112

Oficialusis leidinys L 314 , 16/12/1993 p. 0038 - 0043 specialusis leidimas suomių kalba: skyrius 15 tomas 13 p. 0080  specialusis leidimas švedų kalba: skyrius 15 tomas 13 p. 0080

		Komisijos direktyva 93/112/EB1993 m. gruodžio 10 d.iš dalies keičianti Komisijos direktyvą 91/155/EEB, kurioje apibrėžiamos ir nustatomos išsamios nuostatos dėl specifinės informacijos, susijusios su pavojingais preparatais, sistemos įgyvendinant Direktyvos 88/379/EEB 10 straipsnįEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1988 m. birželio 7 d. Tarybos direktyvą 88/379/EEB dėl valstybių narių įstatymų ir kitų teisės aktų, reglamentuojančių pavojingų preparatų klasifikavimą, pakavimą ir ženklinimą etiketėmis, suderinimo [1]su paskutiniais pakeitimais ir papildymais, padarytais Komisijos direktyva 93/18/EEB [2], ir ypač į jos 10 straipsnio 2 dalį,kadangi Direktyvos 88/379/EEB 10 straipsnio 2 dalis numato, kad Komisija numato išsamias nuostatas informacijos sistemos, saugos duomenų, susijusių su pavojingais preparatais, lapų forma įgyvendinimui; kadangi Komisijos direktyva 91/155/EEB [3] numatė tokias išsamias nuostatas;kadangi 1967 m. birželio 27 d. Tarybos direktyva 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [4] su paskutiniais pakeitimais ir papildymais, padarytais Komisijos direktyva 92/21/EEB [5], ir ypač jos 27 straipsnis numato, kad Komisija nustato su pavojingomis medžiagomis susijusių saugos duomenų lapų parengimo, platinimo, turinio ir formos bendrąsias taisykles;kadangi reikia, kad priemonės dėl saugos duomenų lapų būtų tokie patys ir medžiagoms, ir preparatams; kadangi šis požiūris jau buvo numatytas Direktyvoje 91/155/EEB; kadangi todėl būtina šia prasme pataisyti Direktyvą 91/155/EEB;kadangi, siekiant užtikrinti aplinkos apsaugą, reikia šiek tiek pakeisti priedą;kadangi, turint omeny padarytus Direktyvos 91/155/EEB pakeitimus ir papildymus, jos 4 straipsnis atitinkamai turėtų būti panaikintas;kadangi šios direktyvos nuostatos atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto išvadą,PRIĖMĖ ŠIĄ DIREKTYVĄ:1 straipsnisŠiuo dokumentu Direktyva 91/155/EEB keičiama ir pildoma taip:1. 4 straipsnis panaikinamas2. Priedas pakeičiamas šios direktyvos priedu.2 straipsnis1. Ne vėliau kaip iki 1995 m. sausio 1 d. valstybės narės priima ir paskelbia nuostatas, kurios įsigaliojusios, įgyvendina šią direktyvą, ir apie jas nedelsdamos informuoja Komisiją.2. Šios nuostatos taikomos nuo 1995 m. sausio 1 d.Tačiau kai kuriose valstybėse narėse egzistuojančios saugos duomenų lapo tipo informacijos sistemos gali būti toliau naudojamos iki 1995 m. liepos 1 d.3. Valstybėms narėms priimant šias nuostatas, jose daroma nuoroda į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja trečią dieną po jos paskelbimo Europos Bendrijų oficialiajame leidinyje.Priimta Briuselyje, 1993 m. gruodžio 10 d.Komisijos varduYannis PaleokrassasKomisijos narys[1] OL L 187, 1988 7 16, p. 14.[2] OL L 104, 1993 4 29, p. 46.[3] OL L 76, 1991 3 22, p. 35.[4] OL 196, 1967 8 16, p. 1.[5] OL L 110, 1993 5 4, p. 20.--------------------------------------------------PRIEDASSAUGOS DUOMENŲ LAPŲ RENGIMO VADOVASŠios paaiškinamojo pobūdžio pastabos turi vadovo paskirtį. Jų tikslas – užtikrinti, kad kiekvienos iš 3 straipsnyje išvardytų privalomų eilučių turinys įgalintų profesionalius naudotojus imtis reikalingų priemonių, susijusių su sveikatos apsauga ir sauga darbo vietoje, bei aplinkai apsaugoti.Informacija turi būti įrašoma aiškiai ir glaustai.Atsižvelgiant į platų medžiagų ir preparatų savybių diapazoną, kai kuriais atvejais gali prireikti papildomos informacijos. Jeigu dar kitais atvejais pasirodytų, jog informacija apie tam tikras savybes yra nereikšminga arba techniškai neįmanoma jos pateikti, dėl to privalo būti nurodomi motyvai.Nors pozicijų tvarka nėra privaloma, rekomenduojama laikytis 3 straipsnyje nurodytos sekos.Saugos duomenų lapą pataisius, į pataisas reikia atkreipti gavėjo dėmesį.1. Medžiagos arba preparato ir bendrovės arba įmonės identifikavimas1.1. Medžiagos ar preparato:Pavadinimui vartotinas terminas privalo būti identiškas nurodytajam etiketėje, kaip nustatyta Direktyvos 67/548/EEB VI priede.Gali būti nurodomi ir kiti pavadinimai.1.2. Bendrovės arba įmonės identifikavimas:- įvardijamas Bendrijoje įsisteigęs asmuo, atsakingas už medžiagos ar preparato pateikimą rinkai – gamintojas, importuotojas ar didmenininkas,- šio asmens tikslus adresas ir telefono numeris.1.3. Pagal Direktyvos 88/379/EEB 12 straipsnį, šalia aukščiau nurodytos informacijos nurodoma bendrovės ir/ar oficialios patariamosios institucijos telefono numeris nelaimės atvejams.2. Sudėtis arba informacija apie sudedamąsias dalisPateikta informacija turėtų įgalinti gavėją lengvai nustatyti su ta medžiaga ar preparatu susijusius galimus pavojus.Preparato atveju:a) visos sudėties (sudedamųjų dalių pobūdžio ir jų koncentracijos) pateikti nebūtina;b) tačiau reikia nurodyti žemiau išvardytas medžiagas, jų koncentraciją ar koncentracijos svyravimo apimtį, jei jų esamos koncentracijos prilygsta arba viršija Direktyvos 88/379/EEB 3 straipsnio 6 dalyje a punkte nurodytas koncentracijas (jeigu žemesnė riba nėra laikoma tinkamesnė):- sveikatai pavojų keliančias medžiagas, kaip jos suprantamos Direktyvoje 67/548/EEB,ir- bent medžiagas, kurioms pagal Bendrijos nuostatas pripažintos poveikio normos, bet kurioms netaikoma minėtoji direktyva;c) aukščiau paminėtų medžiagų klasifikacija (arba pagal Direktyvos 67/548/EEB 6 straipsnį, arba jos I priedą), pateikiama simbolių ir R frazių, skiriamų pagal jų pavojų sveikatai, forma;d) jei pagal Direktyvos 88/379/EEB 7 straipsnio 1 dalies nuostatas tam tikrų medžiagų įvardijimas yra laikomas paslaptyje, siekiant užtikrinti saugų elgesį aprašoma jų cheminė prigimtis. Klasifikacinis pavadinimas nustatomas aukščiau minėta tvarka.3. Galimų pavojų įvardijimasTrumpai ir aiškiai nurodoma svarbiausi medžiagos ar preparato keliami pavojai, ypač galimi kritiški pavojai žmogui ir aplinkai.Aprašoma svarbiausios žmogaus sveikatai kenksmingo poveikio apraiškos ir simptomai, susiję su tos medžiagos ar preparato naudojimo ir galimo netinkamo naudojimo atvejais, kuriuos galima pagrįstai numatyti.Informacija turėtų būti suderinama su ta, kuri pateikiama produkto etiketėje, bet nebūtinai turi ją pakartoti.4. Pirmosios pagalbos priemonėsAprašomos pirmosios pagalbos priemonės; vis dėlto, svarbu nurodyti, ar reikalinga neatidėliotina medikų pagalba.Pirmosios pagalbos informacija privalo būti trumpa ir lengvai suprantama nukentėjusiajam, pašalaičiui ar ją teikiančiam asmeniui. Trumpai apibūdinami simptomai ir poveikio apraiškos. Nurodymuose turėtų būti nusakoma, ką nelaimingo įvykio atveju reikia daryti vietoje ir ar galima po poveikio laukti uždelstų pasekmių.Informacija suskirstoma pagal skirtingus poveikio kanalus, pvz., kvėpavimo takus, sąlytį su oda ir akimis, rijimu; įvairiomis paantraštėmis.Nurodoma, ar reikalinga arba patartina profesionali gydytojo pagalba.Kai kurioms medžiagoms ar preparatams gali būti svarbu pabrėžti, kad darbo vietoje turėtų būti prieinamos specialios specifinio ir neatidėliotino gydymo priemonės.5. Priešgaisrinės priemonėsApibūdinami kovos su tos medžiagos ar preparato sukeltu ar kaimynystėje kilusiu gaisru reikalavimai, nurodant:- tinkamas gesinimo priemones,- gesinimo priemones, kurios dėl saugos priežasčių neturėtų būti naudojamos,- specialūs poveikio pavojai, kylantys dėl pačios medžiagos ar preparato degimo, degimo produktų, atsirandančių dujų,- specialią apsaugos įrangą gaisrininkams.6. Priemonės atsitiktinio patekimo į aplinką atvejaisPriklausomai nuo medžiagos ar preparato gali būti reikalinga informacija apie:- asmenines atsargumo priemones, būtent:degimo šaltinių pašalinimą, pakankamos ventiliacijos ar kvėpavimo takų apsaugos numatymą, dulkių kontrolę, sąlyčio su oda ir akimis apsaugą,- aplinkos apsaugos priemones, būtent:apsauga nuo patekimo į kanalizaciją, paviršiaus ir gruntinius vandenis bei dirvožemį, galimą būtinumą įspėti apylinkėje gyvenančius žmones,- valymo būdus, būtent:absorbentų (pvz., smėlio, rūgšties rišiklio, universalaus rišiklio, pjuvenų…) panaudojimą, dujų arba dūmų mažinimą vandeniu, praskiedimą.Taip pat apsvarstoma, ar reikia tokių nurodymų, kaip: "niekada nenaudokite, neutralizuokite su…"Pastaba:Jei reikia, daromos nuorodos į 8 ir 13 punktus.7. Tvarkymas ir laikymas7.1. TvarkymasNumatomos atsargumo priemones saugiam tvarkymui, įskaitant patarimus dėl techninių priemonių, būtent: vietinės ir bendros ventiliacijos, priemonių nuo aerozolių bei dulkių atsiradimo ir gaisro apsaugoti, kitų specifinių su ta medžiaga ar preparatu susijusių reikalavimų ar taisyklių (pvz., procedūrų ar įrangos, kuri yra draudžiama arba rekomenduojama) ir, jei įmanoma, pateikiami jų trumpi aprašymai.7.2. LaikymasNumatomos saugaus laikymo sąlygos, būtent: specifiniai laikymo patalpų ar talpų projektiniai reikalavimai (įskaitant sutvirtinimo sienas ir ventiliaciją), nesuderinamos medžiagos, sandėliavimo sąlygas (temperatūra ir drėgnio riba(-os), apšvietimas, inertinės dujos…), speciali elektros įranga ir apsauga nuo elektrostatinių reiškinių.Jei reikia, patariama dėl kiekių apribojimų sandėliavimo sąlygomis. Ypač nurodomi konkretūs medžiagos ar preparato pakuotei ar konteineriams gaminti naudojamų medžiagų tipui keliami reikalavimai.8. Poveikio valdymo priemonės arba asmeninė saugaŠiame dokumente poveikio valdymo priemonės reiškia įvairias atsargumo priemones, kurių reikia imtis darbo metu, siekiant kiek įmanoma sumažinti poveikį darbininkams.Pirmiau asmeninės saugos priemonių turėtų būti imamasi inžinerinių priemonių. Todėl pateikiama informacija apie sistemos projektavimą, pvz. aptvaro įrengimą. Ši informacija turėtų papildyti tą, kuri jau pateikta 7.1 punkte.Su nuorodomis įrašomi specifiniai kontrolės parametrai, tokie kaip ribiniai dydžiai ar biologiniai standartai. Pateikiama informacija dėl rekomenduojamų stebėjimo procedūrų ir nurodomas šaltinis.Jei reikia asmeninės saugos priemonių, nurodomas adekvačios ir tinkamą saugą užtikrinančios įrangos tipas:- kvėpavimo takų apsaugai:nuo pavojingų dujų, garų ar dulkių – numatoma, ar reikia atitinkamos apsauginės įrangos, tokios kaip savarankiškų kvėpavimo aparatų, atitinkamų kaukių ir filtrų,- rankų apsaugai:nurodomas tvarkant tą medžiagą ar preparatą dėvėtinų pirštinių tipas. Jei reikia, numatomos bet kokios papildomos odos ir rankų apsaugos priemonės,- akių apsaugai:nurodomas akių apsaugai reikalingų reikmenų tipas, būtent: saugos akiniai, specialūs apsauginiai akiniai, veido dangalas,- odos apsaugai:jei reikia apsaugoti ne tik rankas, bet ir visą kūną ar kokią nors jo kitą dalį, nurodomas apsaugos reikmenų tipas ir kokybė, būtent: prijuostė, auliniai batai ir visas apsauginis kombinezonas. Jei reikia, paminimos specifinės higienos priemonės.Kur reikia, daromos nuorodos į atitinkamus CEN (Europos standartų komiteto) standartus.9. Fizinės ir cheminės savybėsŠis skirsnis apima, kur taikytina, tokią medžiagas ar preparatą apibūdinančią informaciją:Pavidalas: | nurodoma medžiagos ar preparato, kaip jie tiekiami, fizinė būsena (kieta, skysta, dujinė) ir spalva. |Kvapas: | jei juntamas kvapas, jis trumpai jis apibūdinamas. |pH: | nurodomas medžiagos ar preparato, kaip jie tiekiami, arba vandens tirpalo pH; pastaruoju atveju nurodoma koncentracija. |Virimo temperatūra: | Kaip suprantama Direktyvoje 67/548/EEB |Lydymosi temperatūra: |Pliūpsnio temperatūra: |Degumas (kietos, dujinės): |Savaiminis degumas: |Sprogstamosios savybės: |Oksidavimo savybės: |Garų slėgis: |Santykinis tankis: |Tirpumas: | tirpumas vandenyjetirpumas riebaluose (nurodykite aliejinį tirpiklį): |Pasiskirstymo koeficientas: n-oktanol/vanduo: | |Kiti duomenys: | nurodomi svarbūs saugos parametrai, tokie kaip garų tankis, maišumas, garavimo greitis, laidumas, klampumas ir kt. |Pirmiau minėtosios savybės turėtų būti nustatomos pagal Direktyvos 67/548/EEB V priedo A dalies specifikaciją ar kokiu nors kitu lygintinu metodu.10. Pastovumas ir reaktingumasNurodomi medžiagos ar preparato pastovumas ir pavojingų reakcijų galimybė tam tikromis sąlygomis.Vengtinos sąlygos:Išvardijamos tos sąlygos, tokios kaip temperatūra, slėgis, šviesa, smūgis, kurios gali sukelti pavojingą reakciją ir, jei galima, jos trumpai aprašomos.Vengtinos medžiagos:Išvardijamos medžiagos, tokios kaip vanduo, oras, rūgštys, bazės, oksidatorius ar kitos konkrečios medžiagos, galinčios sukelti pavojingą reakciją, ir, jei galima, pateikiamas trumpas aprašymas.Pavojingi skilimo produktai:Išvardijamos pavojingos medžiagos, atsirandančios pavojingais kiekiais skilimo metu.Pastaba:Konkrečiai aptariama:- stabilizatorių būtinumas ir buvimas,- pavojingos egzoterminės reakcijos galimybė,- bet kokio medžiagos ar preparato fizinio pavidalo pokyčio svarba saugai,- bet kokie pavojingi skilimo produktai, atsirandantys nuo sąlyčio su vandeniu,- skaidymo poveikio nepastoviems produktams galimybė.11. Toksikologinė informacijaŠiame skirsnyje pateikiamas trumpas, bet išsamus ir suprantamas įvairių toksikologinių (sveikatos atžvilgiu) poveikių, galinčių atsirasti dėl naudotojo sąlyčio su ta medžiaga ar preparatu, aprašymas.Nurodomi dėl tos medžiagos ar preparato poveikio atsirandantys sveikatai pavojingi padariniai, pagrįsti tikrais įvykiais ir mokslinių eksperimentų išvadomis.Pateikiama informacija apie įvairius poveikius kanalus (kvėpavimą, rijimą, sąlytį su oda ir akimis) ir aprašomi su fizinėmis, cheminėmis ir toksikologinėmis ypatybėmis susiję simptomai. Nurodomi nuo trumpalaikio ir ilgalaikio poveikio atsirandantys žinomi uždelsti ir betarpiški padariniai, taip pat chroniški padariniai: pvz., jautrumo padidėjimas, karcinogeniškumas, mutageniškumas ir nuodingumo (toksiškumo) perdavimas palikuonims, įskaitant teratogeniškumą ir narkozės sukėlimą.Atsižvelgiant į 2 punkte "Sudėtis arba informacija apie sudedamąsias dalis" jau pateiktą informaciją, galbūt reikia nurodyti tam tikrų preparatų sudedamųjų komponentų specifinį poveikį sveikatai.12. Ekologinė informacijaNurodomi dėl medžiagos ar preparato pobūdžio ir jų pagrįstai numatomų naudojimo tikslų atsirandantys padariniai, jų raida ir lemtis aplinkai. Panašaus pobūdžio informacija pateiktina apie pavojingus produktus, atsirandančius dėl medžiagų ir preparatų skaidymosi.Žemiau išvardyti ekologiškai svarbios informacijos pavyzdžiai:judrumas: | žinomas ar numanomas pasiskirstymas aplinkos srityse,paviršiaus įtemptis,absorbcija/dezorbcija,kitos fizinės ir cheminės savybės, žr. 9 skirsnį; |skilimas: | biotinis ir abiotinis skilimas,aerobinis ir anaerobinis skilimas,išsilaikymas; |kaupimasis: | biologinio kaupimosi potencialas,biologinis koncentravimas; |trumpalaikiai ir ilgalaikiai poveikiai:ekotoksiškumas: | vandens organizmams,dirvos organizmams,augalams ir žemės gyvūnams; |kiti kenksmingi poveikiai: | ozono sluoksnio skurdinimo potencialas,fotocheminio ozono kūrimo potencialas,globalinio šilimo potencialas,poveikiai nuotekų valymo įrenginiams. |PastabosUžtikrinama, kad su aplinkos apsauga susijusi informacija būtų pateikiama ir kituose saugos dokumentų lapo skirsniuose, ypač apie patekimo į aplinką kontrolę, atsitiktinio patekimo į aplinką išvengimo ir likučių šalinimo priemones 6, 7, 13 ir 15 punktuose.Kol nėra preparato poveikio aplinkai įvertinimo kriterijų, informacija, susijusi su aukščiau pateiktais faktoriais, pateikiama apie pavojingomis aplinkai laikomas medžiagas, kurios įeina į preparato sudėtį.13. Likučių tvarkymasJei medžiagos ar preparato likučių (dėl numatomos paskirties atsiradusio perviršio arba liekanų) šalinimas kelia pavojų, pateikiamas šių likučių aprašymas ir informacija apie jų saugų tvarkymą.Nurodomi tinkami pačios medžiagos ar preparato ir užterštos pakuotės šalinimo būdai (deginimas, perdirbimas, užkasimas ir kt.)KomentarasNurodomos bet kokios atliekoms taikomos Bendrijos nuostatos. Jei jų nėra, pravartu naudotojui priminti galiojančias nacionalines ar regionines nuostatas.14. Gabenimo informacijaNurodomos bet kurios atsargumo priemonės, kurias naudotojas turėtų žinoti ar kurių jis turėtų imtis pervežant ar gabenant į kitą vietą patalpose arba lauke.Gali būti papildomai pateikiama informacija apie Jungtinių Tautų rekomendacijas ir kitus tarptautinius susitarimus dėl pavojingų prekių gabenimo ir įpakavimo.15. Reguliavimo sferos informacijaPateikiama informacija apie etiketę pagal pavojingų medžiagų ir preparatų klasifikavimą, įpakavimą ir ženklinimą etiketėmis reglamentuojančias direktyvas.Jei šiame saugos duomenų lape aptariamai medžiagai ar preparatui Bendrijos mastu taikomos konkrečios nuostatos dėl žmogaus ir aplinkos apsaugos (pvz. realizavimo ir naudojimo apribojimai, poveikio darbo vietoje ribinės vertės), šios nuostatos turėtų, kiek įmanoma, būti nurodomos. Gavėjų dėmesį taip pat reikėtų atkreipti ir į šias nuostatas įgyvendinančius nacionalinius įstatymus.Taip pat rekomenduotina, kad duomenų lape gavėjams būtų primenamos ir bet kokios kitos galimai svarbios nacionalinės priemonės.16. Kita informacijaPateikiama bet kokia kita informacija, kuri galėtų būti svarbi saugai, sveikatai ir aplinkos apsaugai, pavyzdžiui:- patarimai dėl mokymo,- rekomenduojami naudojimo būdai ir apribojimai,- papildomos informacijos šaltinis (raštiškų paklausimų siuntimo ir/ar techninio paklausimo punktas),- šiam duomenų lapui sudaryti naudotų pagrindinių duomenų šaltiniai.Jei niekur kitur nenurodoma, įrašoma šio duomenų lapo išleidimo data.--------------------------------------------------


title: Council Directive 92/6/EEC of 10 February 1992 on the installation and use of speed limitation devices for certain categories of motor vehicles in the Community

text:
Svarbus teisinis pranešimas

|

31992L0006

Oficialusis leidinys L 057 , 02/03/1992 p. 0027 - 0028 specialusis leidimas suomių kalba: skyrius 7 tomas 4 p. 0072  specialusis leidimas švedų kalba: skyrius 7 tomas 4 p. 0072

		Tarybos direktyva 92/6/EEB1992 m. vasario 10 d.dėl greičio ribotuvų įrengimo ir naudojimo kai kurių kategorijų transporto priemonėse BendrijojeEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 75 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi vienas iš bendros transporto politikos tikslų yra nustatyti Bendrijoje bendras tarptautiniam transportui taikytinas taisykles ir sudaryti palankesnes transporto judėjimo sąlygas;kadangi kelių eismo augimas ir dėl to didėjantis pavojus bei nelaimės visoms valstybėms narėms kelia rimtų kelių saugumo ir aplinkosaugos problemų;kadangi pasiektas variklio galingumas, reikalingas sunkiasvorių krovinių transporto priemonėms ir autobusams įveikti įkalnes, dėl stabdžių ir padangų specifikacijos sudaro galimybę važiuoti lygiais keliais didesniu greičiu; kadangi dėl šios priežasties ir dėl aplinkosaugos kai kuriose valstybėse narėse tam tikroms transporto priemonių kategorijoms buvo nustatytas privalomas greičio ribotuvų naudojimas;kadangi greičio ribotuvų naudingas poveikis aplinkosaugai, energijos imlumui, variklio bei padangų amortizacijai ir kelių saugumui padidės, jei tokie prietaisai bus visuotinai naudojami;kadangi greičio ribotuvų naudojimas neturi prasmės, jeigu šie prietaisai nėra tiek techniškai tobuli, kad būtų neįmanomi jokie sukčiavimai;kadangi pirmiausia reikalavimus reikėtų pradėti taikyti tiktai sunkiausių transporto priemonių kategorijoms, sudarančioms didžiausią tarptautinio transporto dalį, o paskui, atsižvelgiant į valstybių narių technines galimybes ir patirtį, šie reikalavimai galėtų būti taikomi ir lengvesnių transporto priemonių kategorijoms;kadangi kai kuriose valstybėse narėse transporto priemonės, skirtos išskirtinai pavojingiems kroviniams vežti, turi būtinai turėti greičio ribotuvus, nustatančius maksimalų greitį, mažesnį, negu numato ši direktyva; kadangi šiuo konkrečiu atveju tokioms valstybėms narėms turėtų būti leidžiama išlaikyti tokius normatyvus transporto priemonėms, registruotoms jų teritorijoje, nes šie normatyvai didina kelių saugumą ir civilinę visuomenės apsaugą atsižvelgiant į šios direktyvos tikslus;kadangi dėl šioje direktyvoje numatomo greičio ribotuvų įrengimo anksčiau registruotoms M3 ir N3 kategorijų transporto priemonėms, skirtoms išskirtinai nacionalinėms transporto operacijoms, tam tikros valstybės narės turėtų pernelyg didelių išlaidų; kadangi dėl to reikėtų sudaryti galimybę toms valstybėms narėms atidėti šios direktyvos 2 ir 3 straipsnių taikymą;kadangi ši direktyva neturi poveikio valstybių narių prerogatyvoms dėl greičio apribojimo nuostatų kelių eismui,PRIĖMĖ ŠIĄ DIREKTYVĄ:1 straipsnisŠioje direktyvoje motorinė transporto priemonė reiškia bet kurią variklio varomą transporto priemonę, skirtą naudoti kelyje ir turinčią bent keturis ratus bei maksimalų konstrukcinį greitį, viršijantį 25 km/h, ir kuri priklauso vienai iš šių kategorijų:- M3 kategorijos transporto priemonės, turinčios maksimalų svorį, viršijantį 10 metrinių tonų,- N3 kategorijos transporto priemonės,M3 ir N3 kategorijos yra apibrėžtos Direktyvos 70/156/EEB I priede [4].2 straipsnisValstybės narės imasi visų reikiamų priemonių užtikrinti, kad 1 straipsnyje nurodytos M3 kategorijos motorinės transporto priemonės būtų naudojamos kelyje tik su įrengtais greičio ribotuvais, nustatančiais maksimalų 100 km/h greitį.3 straipsnis1. Valstybės narės imasi visų reikiamų priemonių užtikrinti, kad N3 kategorijos transporto priemonės būtų naudojamos kelyje tik su įrengtais prietaisais, nustatančiais, kad transporto priemonių greitis neviršytų 90 km/h; turint omeny pagal dabartinę technologijos padėtį leistiną techninę reguliuojamojo parametro ir realaus eismo greičio toleranciją, nustatomas maksimalus 85 km/h šio prietaiso rodomas greitis.2. Valstybėms narėms yra leidžiama nustatyti maksimaliai leistiną šio prietaiso rodomą greitį, mažesnį kaip 85 km/h, transporto priemonėms, naudojamoms išskirtinai pavojingiems kroviniams vežti ir registruotoms šių valstybių teritorijoje.4 straipsnis1. 2 ir 3 straipsniai yra taikytini transporto priemonėms, registruotoms nuo 1994 m. sausio 1 d.2. 2 ir 3 straipsniai taip pat yra taikytini ne vėliau kaip nuo 1995 m. sausio 1 d. transporto priemonėms, registruotoms nuo 1988 m. sausio 1 d. iki 1994 m. sausio 1 d.Tačiau ten, kur šios transporto priemonės yra naudojamos tiktai nacionalinėms transporto operacijoms, 2 ir 3 straipsniai gali būti taikomi vėliausiai nuo 1996 m. sausio 1 d.5 straipsnis1. Kol bus imta taikyti šiems reikalams Bendrijos nuostatas, 2 ir 3 straipsniuose nurodyti greičio ribotuvai turi atitikti kompetentingų nacionalinių institucijų nustatytus techninius reikalavimus.2. Greičio ribotuvus įtaiso valstybių narių patvirtintos dirbtuvės ar organizacijos.6 straipsnis2 ir 3 straipsnių reikalavimai yra netaikomi transporto priemonėms, kurias naudoja karinės pajėgos, civilinė gynyba, priešgaisrinė ir kitos skubios pagalbos tarnybos bei padaliniai, atsakingi už viešosios tvarkos palaikymą.Tas pats pasakytina ir apie transporto priemones, kurios:- pagal savo konstrukciją negali važiuoti greičiau negu 2 ir 3 straipsniuose nustatytos ribos,- yra naudojamos moksliniams tyrimams keliuose,- yra naudojamos tik viešosioms paslaugoms miestuose.7 straipsnis1. Valstybės narės priima įstatymus ir kitus teisės aktus, kurie įsigalioję iki 1993 m. spalio 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatų tekstus.8 straipsnisŠi direktyva skirta valstybėms narėms.Priimta Briuselyje, 1992 m. vasario 10 d.Tarybos varduPirmininkasJorge Braga de Macedo[1] OL C 225, 1991 8 30, p. 11.[2] OL C 13, 1992 1 20.[3] OL C 40, 1992 2 17.[4] 1970 m. vasario 6 d. Tarybos direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (OL L 42, 1970 2 23, p. 1). Direktyva su paskutiniais pakeitimais, padarytais Direktyva 87/403/EEB (OL L 220, 1987 8 8, p. 44).--------------------------------------------------